Sagastarri 26-05-2019 – Aizkorri Mendizale Elkartea\nHome Galleries Sagastarri 26-05-2019\nInnovatek Informatika & Sistemak 22 urria, 2019 22 urria, 2019\nArangoitira bisita 10-02-2019\nIrailak 22-23: Kanpaldia Pirineotan\nWebgune honek cookie-ak erabiltzen ditu zure nabigazioa errazteko eta analisi estatistikoak egiteko. Ezarpen hauek onartu edo aldatu ditzakezu ondorengo estekan. Cookie ezarpenakOnartu\nWebgune honek cookie-ak erabiltzen ditu nabigatzen duzun bitartean zure esperientzia hobetzeko. Cookie horietatik, beharrezkoak diren cookie-ak zure nabigatzailean gordetzen dira, webgunearen oinarrizko funtzionalitateak lantzeko ezinbestekoak direlako. Webgune hau nola erabiltzen den aztertzen eta ulertzen laguntzen duten hirugarrenek sortutako cookie-ak ere erabiltzen ditugu. Cookie hauek baimena eman ezkero bakarrik gordeko dira zure nabigatzailean. Cookie horien aukera desgaitzeko aukera ere baduzu. Cookie hauetatik batzuk hautatzeak nabigazio esperientzian eragina izan dezake:\nBeharrezkoak diren cookie-ak ezinbestekoak dira webguneak behar bezala funtziona dezan. Kategoria honek webgunearen oinarrizko funtzionaltasunak eta segurtasun ezaugarriak bermatzen dituzten cookieak baino ez ditu. Cookie hauek ez dute informazio pertsonalik gordetzen.\nWebguneak funtziona dezan bereziki beharrezkoak ez diren cookie-ak erabiltzailearen datu pertsonalak biltzeko erabiltzen dira analitika, iragarkiak eta beste kapsulatutako edukiak beharrezkoak ez diren cookie gisa deritzo. Cookie hauek zure webgunean exekutatu aurretik erabiltzailearen baimena eskuratzea derrigorrezkoa da.


Gorpuzkingz: “Entzun, dantzatu eta ongi pasatu, ez dago besterik.” — Gaztezulo\nGorpuzkingz: “Entzun, dantzatu eta ongi pasatu, ez dago besterik.”\nGorpuzkingz: “Entzun, dantzatu eta ongi pasatu, ez dago besterik.” Euskal Herriko traparen heroiak direla diote eurek eta ados ez egonagatik ukaezina da euskaraz abestutako traparen aitzindariak direla. 2016. urtetik beraien musikan kaleko bizipenak gordinki islatzen dituzte letra gordin bezain umoretsuekin. Zakil Onil, Big Txiki eta Donald Trap-ekin elkartu ondoren frogatu dugu ahoan ez dutela bilorik. https://www.gaztezulo.eus/albisteak/gorpuzkingz-201centzun-dantzatu-eta-ongi-pasatu-ez-dago-besterik.201d https://www.gaztezulo.eus/albisteak/gorpuzkingz-201centzun-dantzatu-eta-ongi-pasatu-ez-dago-besterik.201d/@@download/image/1551185566_captura.jpg\nEuskal Herriko traparen heroiak direla diote eurek eta ados ez egonagatik ukaezina da euskaraz abestutako traparen aitzindariak direla. 2016. urtetik beraien musikan kaleko bizipenak gordinki islatzen dituzte letra gordin bezain umoretsuekin. Zakil Onil, Big Txiki eta Donald Trap-ekin elkartu ondoren frogatu dugu ahoan ez dutela bilorik.\nEuskal Kulturaren salbatzaileak zaretela diozue baina askotan aldarrikatzen duzue zuek dirua irabazi nahi duzuela, dirua nahi baduzue zergatik egiten duzue euskaraz?\nEuskaldunak garenez gure ama hizkuntzan abesten dugu, baina batez ere, aukera ideologiko bat da hizkuntzak egiten gaituelako herri. Nazio eraikuntzaren barruan kokatzen dugu gure hautua. Ingelesak izango bagina ingelesez abestuko genuke eta espainolak izango bagina espainolez... Eta argi gera dadila, euskaraz abesten dirua irabazi daitekeela, bestela galde iezaiozue Gorka Urbizuri, Aitor Gorosabeli edo Alex Sarduiri...\nZein da zuen katxea?\nDiru kontuak gure managerraren eta gure abokatuen eskuetan uzten ditugu, baina esan dezakegu lau zifra daudela tartean.\nZuek mainstream izan nahi al duzue?\nEz, mainstream-ak gu hala izatea nahi du. Gure ikus-entzuleek hala nahi izan dute eta beraiengatik eta gure lan gogorrari esker gaude gaur egun gauden tokian.\nEuskal Herriko traparen heroiak zaretela diozue, ez du meritu gehiegirik ordea bakarrenetakoak zaretenean...\nEz gara bakarrenetakoak, badira rolloko beste talde batzuk baina oso txarrak dira. Horretan datza gure ezberdintasuna.\nZer da zuentzat trapa? Zergatik estilo hori?\nAskotan esan ohi da trapa gaur egungo punka dela. Edonork bere etxetik egin dezake musika hau. Eskolagabekoentzat opari bat izan da. Guk orain arte gure kabuz egin dugu dena, eta guk egin badugu, besteek ere egin dezakete. Gu hiruok kanpoan bizi izan gera denboraldi luzez. Horrek eragina izan du gure gustu musikaletan eta Euskal Herrira ekarri nahi izan dugu. Gorpuzkingz gure oparia da euskal herritarrentzat eta munduarentzat...\nOraindik rocka da nagusi euskal musikan, betiko izenek ez diote aukerarik uzten talde berriei?\nEz, euskal panoramaren dinosauroak oso eroso daude dauden egoerarekin, ez dituzte talde hasiberriak laguntzen beraien pastel puska ez dutelako banatu nahi (nahiz eta kontrakoa abestu). Bestalde talde berri pila daude eta gehienak kaskarregiak dira, orduan zaila da nabarmentzea (guk egin dugun bezala).\nBa egia esan guk ez dugu halako arazorik izan. Hasieratik toki askotik deitu izan gaituzte gure emanaldiei esker. Nabari da eszenak gu bezalako talde baten beharra zeukala. Gure freskotasuna ezinbestekoa da gaur egun.\nZein dira zuen euskal erreferenteak?\nNerea Alias, Tomas de Zumalakarregi, Onintza Enbeita, Estepan Aldamitz, Txirri-Mirri-Txiribiton, Miren Arrieta, Telesforo de Monzón, Klaudio Landa, René, Aitor Valcarlos, La Otxoa, Oteiza, Txikito de Amorebieta, Blanca de Navarra, Etienne Lekunberri, Joxeina Etxeberria, Bittor Aiape, Rukulako abeslaria, Kontxu Odriozola, Ainhoa Etxebarria, Xabi Metal, Iñaki Perurena, Anne Igartiburu...\nEgia esan musikazale amorratuak gara. Denetarik kontsumitzen dugu. Elkarrekin bizi garenez uneoro bestearen musika entzuten dugu. Azken bolada honetan etxean gehien bat entzuten dena Raggatek estiloa (Vandal DJ, MDtek...), High Energy estiloa (Bronsky Beat, Divine...), Italo Disco (Fun Fun, Ken Laszlo...), Rumba (Las Grecas, Los Chichos, Los Chunguitos...), Errusiako Hardbassa (XS Project, Gopnik MCBlyat...), Dabke musika (Arabiar munduko ezkontzetan dantzatzen den musika), Kalash Criminel, Ministry, Gzuz, Ennio Morricone, Angerfist, David Hasselhoffen disko berria... eta halakoak. Oso eklektikoak gara.\nEuskal panorama serioegia al da?\nBai, oro har Euskal Herria serioegia da. Dirudi beti dena justifikatu behar duzula eta gu horren aurkakoak gara. Gertatu izan zaigu jendea guregana gerturatzea kontzertu bat amaitzerakoan galdezka ea zergatik esan dugun gauza bat edo bestea eta guk ez diogu garrantzirik ematen esandakoari, orduan besteek are gutxiago. Entzun, dantzatu eta ongi pasatu, ez dago besterik.\nNola ikusten duzue euskal musikaren panorama?\nTristea dirudi, baina oraingoz tronpetak gailentzen dira toki guztietan. Eta jai batzuetara joaten bazara Kortatu, Barricada, Su Ta Gar eta halakoak entzungo dituzu behin eta berriz. Garai berriak eta musika mota berriak iritsi dira Interneti esker, baina jendeak ez du aldatu nahi...\nZergatik tapatu aurpegia, zer ezkutatzen duzue?\nOspea ez dugu ondo kudeatzen eta gure egunerokotasunean baboagoak eta harroagoak ez bilakatzeko aukera aproposa iruditu zitzaigun. Batek daki, agian hurrengo diskorako gure aurpegiak erakutsiko ditugu...\nArmak zergatik? Zeinen kontra borrokatzeko?\nGu Ipar Korea bezalakoak gara. Inoiz ez ditugu erabiliko beste norbait erasotzeko, baina erasotuak bagara erabiliko ditugu.\nZein da zuen droga gustukoena?\nDrogak bizitza bezala dira. Une batzuetan batzuk beste batzuk baino gogokoak dituzu. Norberaren memento bakoitzeko aldartearekin bat dator. Laburbilduz esango genuke Amona dela batzen gaituena.\nNoizko gizonezko kantinerak alardean?\nBazen garaia norbaitek galdera hori egiteko! Gure artean beti galdetu izan dugu hori. Bestalde, emakumea Alardean parte-hartzearen aldekoak gara, baina guk argi daukagu: ALARDERIK GABE ASKOZ HOBE!!!\nEuskal pornoa beharrezkoa dela aldarrikatu duzue. Nolako izango litzateke?\nBa funtsean atzerrikoa bezalakoa: jendea biluzik agertuko litzateke kar,kar. Bestalde, Euskal Herrian betidanik eta arlo guztietan kanpoko jarduerak kopiatu ditugu eta gaizki gainera (musikan, zineman, artean, politikan...) eta pornoan badugu izugarrizko aukera bat gauzak bertatik eta diren bezala egiteko (orain arte egin ez delako). Aldenduko ginateke porno komertzial eta matxistatik eta zuzendari berrietan (Erika Lust, Maria Beatty, Annie Sprinkle, Julia Ostertag... ) oinarrituko (ez kopiatu) ginateke, baina kutsu euskaldun batekin gure kultura eta folklorea oso oparoak direlako eta erabili behar ditugulako.\nZein euskal ospetsu jarriko zenituzkete protagonista bezala?\nBarbara Goenaga eta Borja Sémper.\nZein da independentziarako bidea?\nGarai berrietara moldatzea eta norberak bere ekarpenak egitea. Gure ekarpena Gorpuzkingz da eta hala ikasiko dute haurrek etorkizuneko eskoletan. Interneta oso gailu erabilgarria da independentzia lortzeko, Euskal Memegintza Berria (Trapnaldo, Mc Eto, Tronpa Hereje...) horren adierazle bat da. Beraien meme kritiko eta autokritikoei esker herri bezala garatzen laguntzen gaituzte... Independentzia gure esku dago!\nZer galdera ez dizuete inoiz egin eta gustatuko litzaizueke egitea?\nPozik zaudete GAZTEZULO aldizkariaren azala izango zaretelako?\nZein da galdera horren erantzuna?\nBerandu dator proposamena aspaldi hasi ginelako historia egiten, baina eskertzen da.


Argia :: Klima aldaketa\n2014ko urriaren 02a | Ordua Euskal Herrian Klima aldaketa\nOraingoan, Txina eta India izan dira estatu garatuen estatusa onartu nahi izan ez dutenak, estatus... Kutsadura\nBerotze globalaren errua 90 enpresak dute nagusiki\tSaioa Alkaiza Guallar\t90 konpainiak isurtzen dituzte berotze globala sortzen duten emisioen bi heren. Petrolio, gas edo karbono ekoizleak dira enpresa gehienak. Klima aldaketa\nFilipinetako ordezkariaren 10. barau eguna Varsoviako klimaren gailurrean\tPello Zubiria Kamino\tIruzkinik ez\nFilipinen ordezkari Naderev Sañok hamargarren eguna du gose greban, bere herrialdeak jasan duen Haiyan tifoiak irudikatzen duen arriskuaren kontrako neurri zehatzak har daitezela eskatuz.\nFilipinetako tifoiak kaltetutakoei laguntzeko banku zenbakiak\tARGIA\tTifoiak kaltetutakoei ekonomikoki laguntzeko hainbat bankutako kontu korronteren berri eman du Publico.es webguneak.\nMunduko izotzak urtuko balira Baiona, Donostia eta Bilbo urpean lirateke\tOnintza Irureta Azkune\tNational Geographicek mapa bitxia atondu du. Munduko izotz guztia urtu dela erabaki du eta kontinentez kontinente erakutsi du nola itsasoak gaina hartu digun. Itsasoaren maila 66 metro igoko bada, atera kontuak.\nNaomi Kleinen deia: klimaren krisia jarri ezkerraren ardatz\tPello Zubiria Kamino\tKanadako autogintzako, energiako eta papergintzako sindikatuek elkartuta sortu Unifor sindikatu handiaren lehen biltzarrera konbidaturik, Naomi Kleinek aldarrikatu du mugimendu sozialek eta sindikalistek elkarlana estutu behar dutela, ardatz nagusi klimaren aldaketa edukiko duen ezkerreko agenda alternatiboaren inguruan.\nTenperatura 4,8 gradu igo liteke 2100erako, itsasoaren maila metro bat\tARGIA\tMundu mailako adituek argi dute, planetaren berotzea eta horrek dakarren klima aldaketa batez ere gizakiak eragindakoak dira eta, ondorioz, datozen hamarkada eta mendeetan aldaketa handiak izango dira klimaren zikloan.\nAdabakietatik neurri eraginkorretara\tMikel Garcia Idiakez\tUrteroko ohitura bihurtu da kasik: ibaiek gainezka egin eta kalte andana uzten dute inguruko etxe, garaje, errepide edo baratzeetan. Adituei ez zaie harritzekoa iruditzen, bere eremu naturala jan diogu ibaiari, eraikinez eta azpiegiturez bete ditugu urari dagozkion bide eta hezeguneak. Behin-behineko hormek eta dragatzeek ez dute arazoa konpontzen, eta garaia da ganorazko neurriei heltzeko.\nKarbonoaren merkatuak porrot egin du\tLide Hernando\tCO2 tonaren prezioak hondoa jo du, 32 eurotik 5era erori da. Klima aldaketaren kontrako EBren estrategiaren porrota erakusten du horrek El Diagonaleko artikulu baten arabera.\nEta klima aldaketarena uste baino are okerragoa balitz?\tUnai Brea\t6 iruzkin\nUdaberriko tenperatura baxuek lotura dute Artikoaren urtzearekin, zientzialarien arabera\tJon Torner Zabala\tHainbat zientzialarik azaldu duenez, Artikoa galtzen ari den izotzak ozeanoaren tenperatura igotzen du. Atmosferako aire korronteengan eragina du horrek, eta elur erauntsiak sortzen ditu garai hauetarako ezohikoak diren lekuetan, Europako herrialde batzuetan eta AEB iparraldeko estatuetan, adibidez.\nKlima �konpontzen� saiatzea, jolas arriskutsua\tUnai Brea\tAurrera doakigun mende berri honetan gero eta indar handiagoa hartuz joan da klima aldaketari aurre egiteko balizko tresna bat: geoingeniaritza. Bestela esanda, Lurraren sistemak manipulatzea klima aldatzeko (oraingoan, nahita). Gaur egun debekatuta daude horrelako teknikak, baina haren aldekoek ez dute horregatik etsitzen. Aurkariek, berriz, hautu horren arriskuez ohartarazi nahi digute.\nZentral nuklear gutxiago, baina CO2 emisio txikiagoa\tJoxerra Aizpurua\tBerriki argitara emandako datuen arabera, Alemanian, 2011. urtean, nahiz eta hamazazpi erreaktore nuklear geldirik izan karbono dioxido emisioek behera egin zuten 2010eko datuekin alderatuz. 2011n 917 milioi tona aireratu ziren, eta 2010ean 944 milioi tona izan ziren emititutakoak, hau da, %2,9... Afrika\nSahel haretsua hesi berdez hezetu nahian Pello Zubiria Kamino\tKlimaren aldaketari Afrikan eman nahi zaizkion erantzunetako bat Hesi Berdea da: 6.900 kilometro luze eta 15 kilometro zabal edukiko duen gerriko oihanezkoa ozeano batetik bestera, Senegaletik Djibutiraino. Tartean badira eredu ezberdinak eta polemikak. Baina Nigerrek urteotan basoz hornitu omen du bi Euskal Herri adinako eremua.\nPetrolio merkearen bukaeraz mintzatuko da Guy Chauveteau Donibanen, Donapaleun eta Baionan\tPello Zubiria Kamino\tBizi! elkarteak konbidatuta, Guy Chauveteauk hitzaldi bana emango du "Petrolio merkearen bukaeraz" izenburupean datozen ostegun, ostiral eta larunbatean Donibane Lohitzunen, Donapaleun eta Baionan. Chauveteau Centre Nationale de la Recherche Scientifique-ko (Espainiako CSICen parekidea) zuzendari izana da.\nKlima aldaketari buruzko goi-bilera: beste Kopenhage bat?\tUnai Brea\tKlima aldaketari buruzko Nazio Batuen Erakundeko 18. Aldeen Biltzarra egingo da Dohan (Qatar) gaurtik abenduaren 7ra arte, 194 estatutako 12.000 ordezkariren eta gobernuz kanpoko erakundeetako 7.000 inguru kideren parte hartzeaz. Helburua Kyotoko Protokoloa ordezkatuko duen akordio zabala lortzea da, aurreko hiru biltzarrek (Kopenhage 2009, Cancun 2010 eta Durban 2011) porrot egin eta gero.\n| Carlos Castillo\n"Gizartea prestatu behar dugu datorren testuinguru berrira ahalik eta ondoen egokitzeko"\tUnai Brea\tKimikan lizentziatua EHUn. 1994tik ari da IHOBEn, ingurumenaren babes eta kudeaketarako EAEko sozietate publikoan. Hondakin arriskutsuez eta isurketez ikerketak egin izan ditu, besteak beste.\nKlimaren berokuntza: nola kalkulatzen da haren inpaktua Jorge Riechmann\tAzken mende laurdenean klima aldaketaren eta haren ondorioen ikerketan aurrerapauso nabarmenak egin diren arren, urrun gaude inpaktu sozioekonomikoei dagokienez aurreikuspen fidagarriak egin ahal izatetik. Jokoan dauden sistema natural eta humanoen konplexutasunak zailtasun handiak ezartzen dizkio modelizazioari, eta giza askatasunak, berriz, ez du modelizaziorik onartzen. Horrek guztiak oso eremu latzean jartzen gaitu.\nEnergia krisiaFracking-aEnergia nuklearraEredu ekologikoakAzpiegitura handiakLandareakHondakinen kudeaketaKutsaduraErleaAztarna ekologikoaNaturaEremu elektromagnetikoakOzono geruzako zuloaEnergia berriztagarriakHondar bituminosoakGainpopulazioa Kazetaritza independentea eta profesionala egiten dugu, euskaraz eta euskaldunontzat.


La Ville-aux-Dames - Wikipedia, entziklopedia askea.\nLa Ville-aux-Dames Frantziako udalerria da, Indre eta Loira departamenduan dagoena, Erdialdea-Loira Harana eskualdean. 2013an 4.700 biztanle zituen.\n47°23′45″N 0°45′52″E / 47.3958°N 0.7644°E / 47.3958; 0.764447°23′45″N 0°45′52″E / 47.3958°N 0.7644°E / 47.3958; 0.7644\nLarçay, Montlouis-sur-Loire, Rochecorbon, Saint-Pierre-des-Corps eta Vouvray\n5.585 (2019ko urtarrilaren 1a)\n2.813 (%50.4) 2.674 (%47.9)\n2007an La Ville-aux-Dames udalerrian erroldatutako biztanleak 4.700 ziren. Familiak 1.853 ziren, horien artean 364 pertsona bakarrekoak ziren (114 bakarrik bizi ziren gizonak eta 250 bakarrik bizi ziren emakumeak), 755 seme-alabarik gabeko familiak ziren, 650 seme-alabak dituzten bikoteak ziren eta 84 seme-alabak dituzten guraso-bakarreko familiak ziren.\n2007an 1.923 etxebizitza zeuden, 1.873 familiaren etxebizitza nagusia ziren, 1 bigarren erresidentzia bat zen eta 49 hutsik zeuden. 1.650 etxeak ziren eta 264 apartamentuak ziren. 1.873 etxebizitza nagusietatik 1.432 bere jabearen bizilekua ziren, 421 alokairuan okupaturik zeuden eta 19 doan lagata zeuden; 34 etxek gela bat zuten, 87 etxek bi zituzten, 315 etxek hiru zituzten, 667 etxek lau zituzten eta 770 etxek bost zituzten. 1.409 etxek euren parking plaza propioa zuten azpian. 840 etxetan ibilgailu bat zegoen eta 879 etxetan bat baino gehiago zituzten.\nLa Ville-aux-Dames udalerriko biztanleria-piramidea 2009an .\n2007an lan egiteko adina zuten pertsonak 3.176 ziren, horien artean 2.163 aktiboak ziren eta 1.013 inaktiboak ziren. 2.163 pertsona aktiboetatik 1.997 lanean zeuden (1.002 gizon eta 995 emakume) eta 167 langabezian zeuden (71 gizon eta 96 emakume). 1.013 pertsona inaktiboetatik 444 erretiraturik zeuden, 320 ikasten zeuden eta 249 "bestelako inaktibo" gisa sailkaturik zeuden.\n2009an La Ville-aux-Dames udalerrian 2.024 unitate fiskal zeuden, 5.123,5 pertsonek osaturik. Pertsona bakoitzeko diru-sarrera fiskalaren mediana urteko 19.286 euro zen.\n2007an zeuden 211 komertzioetatik, 5 erauzte enpresak ziren, 3 janari enpresak ziren, 3 garraiorako elementuen fabrikazioko enpresak ziren, 13 bestelako produktu industrialen fabrikazioko enpresak ziren, 41 eraikuntza enpresak ziren, 39 ibilgailuen saltze eta konpontze enpresak ziren, 20 garraio enpresak ziren, 8 ostalaritza eta jatetxe enpresak ziren, 5 informazio eta komunikazio enpresak ziren, 7 finantziazio enpresak ziren, 8 higiezinen enpresak ziren, 21 zerbitzu enpresak ziren, 24 administrazio publikoko enpresak ziren eta 14 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 61 zerbitzu publikoetatik, 2 posta bulegoak ziren, 1 banku bulegoa, 1 funeraria, 8 ibilgailuen konpontzeko eta nekazaritza tresnetako lantokiak, 2 ibilgailuen ikuskaritza teknikoko lekuak, 1 autoeskola, 4 igeltseroak, 13 margolariak, 10 zurginak, 5 iturginak, 3 argiketariak, 5 ile apaindegiak, 3 jatetxeak, 2 higiezinen agentziak eta 1 tintoreria.\n2009an zeuden 8 establezimendu komertzialetatik, 1 hipermerkatu zen, 2 brikolaje denda handika, 2 okindegiak, 1 arropa denda zen eta 2 lore-dendak ziren.\n2000. urtean La Ville-aux-Dames udalerrian 15 nekazaritza-ustiategi zeuden, 408 hektarea erabiltzen.\nMultimedia: La Ville-aux-Dames\nAzken aldaketa 16 urria 2021(e)an, 07:08(e)tan


by Mintzakide Egitasmoa | Urt 11, 2021 | MINTZAKIDE, OSAGARRIAK, Sailkatu gabea | 0 comments\nIRUÑERRIKO MINTZAKIDE ELKARREKIN.\nEUSKARA BIZI, ERABILI!\nUrrian ikasturtea hastearekinbatera, Mintzakide talde berriak sortu ziren. Urtarrilean komunitatearen sareak ehuntzen jarraituko du, bigarren izen emate deialdiari esker. Mintzalaguna euskara bizi eta erabiltzeko aukera paregabea da.\nIzan ere, ekimenak euskaraz aritzeko gune eta uneak sortzen ditu. Astero taldean ordu betez herrikideekin mintzapraktika egiteko elkartzen dira. Urtean zehar, ekintza osagarrien bidez, gainerako kideak ezagutzeko aukera izaten dute. Zure herriko euskaldunekin esperientziak partekatzeko prest? Ez galdu aukera eta eman izena.\nTaldeak ordutegi, adin, auzoa eta zaletasunak kontuan hartuz, hurrenez hurren, osatzen dira. Modu horretan parte hartzea erosoagoa da, aurrez aurrekoa edota ON-line guztion beharretara egokitzen saiatzen baikara. Hau da, guztiontzako erosoa den ordutegia, tokia eta plana eginez, egiten da mintzapraktika. Lagun giroan paseatu, kirola egin, mendira joan, kafetxo bat edo tragotxo bat hartu edo besterik gabe elkartu eta elkarren konpainia eta solasaldiaz gozatu.\n*Koronabirusa dela eta, mintzapraktika taldeetan eta ekitaldi guztietan beharrezko prebentzio neurri guztiak aintzat hartuko ditugu.\nZure behar eta ahalmenaren arabera aukeratu dezakezu nola parte hartu nahi duzun Iruñerriko Mintzakide egitasmoan\nEuskaraz aritzeko ohitura, trebetasuna eta erraztasuna lortu nahi dutenak eta euskaraz normaltasunez aritzen diren laguntzaileekin mintzapraktika taldeak antolatzen ditugu. Beldurrei aurre egin nahi dietelako, ahaztutakoak berriz gogorarazteko, euskara maila hobetzeko edota euskaraz gozatzeko ematen dute izen\nMintzalaguna euskaraz hitz egin ohi duten pertsonak euskaraz egin nahi duten pertsonekin euskaraz aritzeko elkartzen dituen programa da.\nParte hartzaileen artean talde txikiak egiten dira eta astean behin ordu betez beraien aisialdi garaian elkartuko dira paseoan, kafetegian, parkean… euskaraz aritzeko, euskaraz bizitzeko.\nBi modutara parte har daiteke:\nEuskara praktikatzen lagunduz (bidelaguna).\nEuskara praktikatuz (bidelaria)\nMintzalagun bihurtzeko baldintza bakarrak, euskaraz komunikatzeko gai izatea eta astean ordubetez elkartzeko prest egotea dira.\nElkarrekin! Euskara bizi, erabili. Parte hartu!\nGaur egun 7721 mintzalagun elkartzen gara.\nGuztira 1222 taldek osatzen dute mintzalagunon sarea, komunitatea.\nEuskaraz aritzeko ohitura, trebetasuna eta erraztasuna lortu nahi dutenak eta euskaraz normaltasunez aritzen diren laguntzaileekin mintzapraktika taldeak antolatzen ditugu. Modu honetan giro atsegin, hurbil eta parte hartzailea ziurtatzen da. Talde bakoitza astean behin biltzen da eta gutxienez ordu betez aritzen da mintzapraktikan.\nDenbora faltarengatik edo bizitzen ari garen egoera berezi honengatik udaberrian MintzalagunOn sarea abiatu genuen. Hainbat plataformen bitartez Mintzapraktika taldeak osatuko ditugu. Astean behin, ordu batez, Bidelariak eta Bidelagunak baina zure etxeko erosotasunetik. Elkar zainduz, erantzunkizunez. Elkarrekin, euskara bizi, erabili.\nBidelagunak behar ditugu; Izan Bidelagun!\nIruñerriko euskararen erabileran eragin nahi duzu? Izan zaitez Bidelagun!


Nekazaritzako, abeltzaintzako eta arrantzako azokak Euskadin - Nirea Itsaslurra\nHasieraDastatu gure produktuakNekazaritzako, abeltzaintzako eta arrantzako azokak Euskadin\nHilabete Guztiak Urtarrila Otsaila Martxoa Apirila Maiatza Ekaina Uztaila Abuztua Iraila Urria Azaroa Abendua\nHerrialdea Guztiak Araba Bizkaia Gipuzkoa\nEskualde Guztiak Deba GoienaArratia NerbioiBidasoa BehereaDeba BehereaKantauri ArabarraDonostialdeaDurangaldeaEnkartazioakGorbeia InguruakGernika - BermeoGoierriBilbo HaundiaArabako LautadaMarkina-OndarroaArabako MendialdeaPlentzia - MungiaErrioxa ArabarraTolosaldeaUrola-KostaldeaArabako Ibarrak\nUrte osoan, esku-eskura dauzkagu gure baserritarren eta ekoizleen produktuak. Eta horiek, hots, janarien eta edarien arduradun eta zaintzaileek, hain zuzen ere, emango dizkigute gomendiorik onenak erosketari buruz eta produktuaren erabilerari buruz, baita jatorriaren eta ekoizpen-sistemaren inguruko informaziorik onena ere.\nAsteko azoka ugari ditugu, hala nola astelehenetan Gernikan, larunbatetan Tolosan eta asteazkenetan Ordizian, baita azoka bereziak eta ludikoak ere, euskal geografiaren luze-zabalean barreiatuak, eta badira batzuk produktu jakin bat sustatzeko xedea dutenak.\nGure azokak “saltoki” huts batzuk baino askoz gehiago dira. Historia eta tradizio luze eta aberats baten emaitza dira; ekoizle eta kontsumitzaileen nahiz landako eta hiriko gizarteen topaleku eta bilgune dira. Landako munduarekin, gure lurrarekin, gure produktuekin eta gure nortasunaren parte handi batekin dugun lokarria dira.\nGure ekitaldien agendan eta katalogo honetan gure azoka eta merkatu guztiak topa ditzakezu... Baina galdetu diozu inoiz zure buruari zein den horien jatorria? Zer dagoen horien atzean?\nGehiago kategoria honetan: « Elikadura eta Kontsumo arduratsua


GIBa eta hiesa: prebentzioa ezinbestez | OsatuBerri\nagenda » abendua\nGIBa eta hiesa: prebentzioa ezinbestez\nAntonio Arraiza • Osakidetzako osasun-programen arduraduna\nGIBaren infekzioa duten 150 lagun inguru artatzen ditu urtero Osakidetzak. Artatuen % 95ek ez du karga biriko positiborik izaten; hau da, ez du gaixotasuna transmititzen. Gaur egungo tratamenduei esker, infekzioa dutenek oso bizi-kalitate ona izan ohi dute. Halere, profesionalek argi daukate: infekzioari aurrea hartzeko, ezinbestekoa da neurriak hartzea.\nAbenduaren 1a xingola gorria soinean jartzeko eguna izan ohi da, Hiesaren Kontrako Nazioarteko Eguna baita. Urrun daude 1980ko hamarkada hartako garai latzak, hiesak eragindako heriotza ugari haiek. 1990eko hamarkadaz geroztik, garapen handia egin du medikuntzak hiesaren tratamenduetan, eta gaur egun, GIBa oso kasu gutxitan bihurtzen da hies, ez baitira gauza bera: GIBa birus bat da, giza immunoeskasiaren birusa, eta hiesa, berriz, immunoeskasiaren egoera aurreratua. Osakidetzak ere lan handia egin du STI sexu-transmisiozko infekzioen arloan. Besteak beste, plan estrategiko bat prestatu zuen, GIBaren infekzioari aurrea hartzeko eta sexu-transmisiozko beste infekzio batzuk kontrolatzeko, eta unitateko profesionalei esker, prebentzioan, diagnostikoetan nahiz tratamenduetan aurrerapauso garrantzitsuak ematen ari da.\nAntonio Arraiza, Osakidetzako osasun-programen koordinatzaile korporatiboa, plana koordinatzeaz arduratzen da. Azaldu duenez, azken urteotako aurrerapenei esker, gaur egun GIBaren tratamendua jasotzen duten pertsona gehienek ez dute karga biriko positiborik; hau da, ez dute birusa transmititzen, ezta gaixotasuna ere. Bizi guztirako tratamendu bat jaso behar izaten dute, infekzio kronikoa baita, baina albo-ondorio gutxi izaten ditu. Beraz, birusa duenak bizi-kalitate nahiko ona izan ohi duela argitu du. Halere, nabarmendu du garrantzitsua dela tentuz ibiltzea: zalantza izanez gero proba egiteko eta beharrezko neurriak hartzeko.\nHiru adar nagusitan dihardu Osakidetzak halako infekzioei aurre egiten. Batetik, diagnostikoaren eta tratamenduen adarra dago. EAE Euskal Autonomia Erkidegoan sei ospitale daude gaixotasun infekziosoen zerbitzua ematen dutenak: Donostiakoa, Arabakoa, Gurutzetakoa, Galdakaokoa, Basurtukoa eta San Eloy. Horiez gain, STIei buruzko kontsultak daude Donostian, Gasteizen eta Bilbon, zeinetan pazienteak diagnostikatu eta tratatu egiten dituzten.\n«ELKARTEAK ETA ERAKUNDEAK ASKOTAN ADMINISTRAZIOA IRISTEN EZ DEN HORIENGANA IRISTEN DIRA»\nBestetik, hiesaren eta STIen plana dago. 1986an jaiotako plana da, eta helburu nagusia infekzioei aurrea hartzea da. Prebentzioa ahalik eta eraginkorrena izan dadin, Osakidetzak hainbat esku hartze egin ditu: esaterako, EAEko 60 farmaziatan eskura daude GIBa detektatzeko test lasterrak; iaz, 2.000 test baino gehiago egin zituzten farmazialariek. Horretaz gain, GSG online kontsulta dago gizonekin sexu-harremanak izan dituzten gizonentzat. Gainera, xiringak trukatzeko programa dago: 2019. urtean, 129.000 xiringa kit banatu zituzten. Aipatutakoaz gain, eskoletan eta institutuetan, prebentzio-programak antolatzen ditu GIBaren, STIen eta nahi gabeko haurdunaldien gainean.\nAzkenik, Osakidetzatik kanpo lan egiten dutenei ere laguntzen die: urtean, 300.000 euroko dirulaguntza ematen die elkarteei eta gobernuz kanpoko hainbat erakunderi. Arraizak horien lana azpimarratu du: «Oso garrantzitsuak dira, zeren eta elkarrekin lan egin behar baitugu, eta hala ari gara. Elkarteak eta erakundeak askotan administrazioa iristen ez den horiengana iristen dira, eta horregatik da hain garrantzitsua elkarrekin aritzea eta, noski, dirulaguntzak ematea».\n% 83, gizonezkoak\nZortzi-hamar urteotan, urtean 150 bat kasu izan dituztela esan du Arraizak; 2019an, zehazki, 147 izan ziren. Horietatik % 83 gizonezkoak, eta gizonezko horien %70 GSGak, gizonekin sexu-harremanak izan dituzten gizonak. Batez besteko adina 37,8 urtekoa da. Horrez gain, kasuen % 57,8 harreman homosexualen bidez izan da, % 38,8 harreman heterosexualen bidez eta % 2,7 droga-injekzioen bidez. Beste datu deigarri bat: iaz diagnostikatuetako % 45,6 beste herrialde batean jaioak ziren.\nDatuen artean, ordea, bada profesionalak gehiago kezkatzen dituen bat: diagnostiko berrien % 51,1 berantiarra da. «Gure helburu nagusietako bat diagnostiko berantiar gutxiago izatea da, kasuak gero eta lehenago diagnostikatzea, eta horrek zerikusi handia du probak eskurago jartzearekin. Berez erraz eskura daitezke, baina askok ez dakite hori, edo ez dakite nola egin». Horrekin lotuta, OME Osasunaren Mundu Erakundeak 90-90-90 helburua zehaztu zuen 2020rako: kasuen % 90 diagnostikatuta egotea, horien % 90 tratamenduan egotea eta tratamenduan daudenen % 90ek karga biriko positiborik ez izatea. Arraizak azaldu du EAEn bigarren eta hirugarren baldintzak betetzen direla, % 97 tratamenduan daudelako eta % 95ek ez dutelako karga biriko positiborik, baina aurreneko hori lortzea dute erronka: «Kalkuluen arabera, % 13 ez dago diagnostikatuta». Datu hori hobetzeko, testak egitea, preserbatiboa erabiltzea eta formakuntza jasotzea aipatu ditu Arraizak.\nGaixotasuna asko banalizatu dela azpimarratu du, ez zaiola lehen zitzaion beldurrik, baina gaur egun tratamenduak egoteak ez du esan nahi arretaz ibili behar ez denik: «Oso gogorra da. Hasieran, mundua gainera erortzen zaizu; zulo batean sartzen zara, baina gero arazoa onartu egin behar duzu, eta horretan laguntzen dizute medikuek, erizainek, elkarteek eta erakundeek. Baina ezin dugu ahaztu gaixotasun kronikoa dela». Amaitzeko, esan du gizartean eta lan arloan dagoen estigma soziala kendu behar dela mota horretako infekzioak dituztenen gainetik: «Ez dago inongo arrazoirik estigma sozialik izateko».\nSTIen programa, azken urteotako memoriak eta kontsultarako telefono zenbakiak eskuragarri.


·Bankuek halako hamar bideratzen dute aurrezki kutxek gizarte ekintzetara.\n·Bi kutxa nagusiek nabarmen gutxitu dute Gizarte Ekintzarako jartzen duten portzentajea.\n·'Osasuna eta gizarte laguntza' arloari ematen dioten dirua % 50 handitu da, kulturaren eta aisialdiaren kaltetan\nAurrezki kutxen irabaziek bi bide hartu ohi dituzte: kaudimena bermatzera joaten dira batzuk, eta elkartasun gaietara beste batzuk. Hala behar duela agintzen du legeak. Konfiantza eta emaitza onak nagusitzen direnean, dirua errazago joan ohi da gizarte ekintzetara. Aldiz, zalantzak eta zantzu kezkagarriak agertzen direnean, erakundeen eta bezeroen presioak zuhurtzia eskatzen dute, eta gizarte ekintzetarako dirua muga-tzea bihurtu ohi da zuhur jokatzea. Eta horixe erabaki dute Espainiako kutxa nagusiek, zuhur jokatzea, alegia.\nJoera hori nagusitu dela erakutsi du CONSUMER EROSKI-k egin duen azterketak: Espainian dauden 46 aurrezki kutxetatik, 21en Gizarte Ekintza aztertu dugu guk, zenbat diru jartzen duten eta zertarako. 2004an ere egin genuen antzeko ikerketa bat eta harekin alderatuz, kutxen txanponak ere bi aurpegi dituela nabarmen geratzen da. Batetik, orduan baino askoz diru gehiago jartzen dutela esan behar da: 677 milioi euro ziren orduan, eta 1.652 milioi orain (15 kutxa aztertu genituen, eta horietara mugatuko bagina, 1.338 milioi eurokoa izango litzateke kopurua). Bestetik, ordea, neurtuko bagenu irabazten dutenetik zer ehuneko edo portzentaje jartzen duten, gero eta txikiagoa dela antzeman liteke. Kutxa guztiek hartu dute joera hori, baina bi kutxa nagusietan antzeman da mozketarik handiena, La Caixan eta, batik bat, Caja Madrid-en. Azken horretan, irabazien % 8,7 jarri dute 2008an Gizarte Ekintzarako, eta 2003an, berriz, % 26,9 jarri zuten (hiru halako!). La Caixan, berriz, erdira murriztu dute portzentajea: % 37,6koa zen 2003an eta % 18,7koa izan da 2008an. Bada beste datu argigarri bat ere: bi erakunde horiek 2008an irabazi dutena batuta, aztertu ditugun 21 kutxen % 58 egiten dute; bi kutxa horiek Gizarte Ekintzara bideratzen dutena batuta, aldiz, guztien arteko % 43a baino ez da (% 28 La Caixarena eta % 15 Caja Madrid-ena).\nDatu horiek ikusita, ondorioa garbia da: kutxek askoz gehiago irabazi dutelako handitu da Gizarte Ekintzari ematen dioten diru kopurua, eta ez arlo horretara bideratzen dituzten portzentajeak -irabazienak, betiere- handitu dituztelako. Izan ere, euren erreserbak indartzea lehenetsi dute erakunde horiek. Espainiako Aurrezki Kutxen Konfederazioak (CECA) eman dituen datuen arabera, erakunde horrek biltzen dituen 46 kutxek -tartean guk aztertu ditugun 21ak- 2.060 milioi euro erabili zituzten gizarte ekintzak laguntzeko (horietatik 1.941 milioi kutxek egindako inbertsioak izan dira, eta gainerako 117 milioi euroak, jarduerek eman dituzten diru sarreretatik eta diru laguntzetatik etorri dira). Orotara, 142 milioi pertsonari baino gehiagori iritsi zaie dirua. Esan bezala, 46 horietatik 21 aztertu ditugu guk, honako hauek, hain zuzen: Caja Cantabria, Caja Rioja, BBK, Kutxa, Vital Kutxa, Caixanova, Caixa Galicia, Caixa Catalunya, Caja Sur, Unicaja, CAI, Ibercaja, CAM, Caja Murcia, Caja España, Caja Duero, Caja Madrid, Cajastur, La Caixa, Bancaja eta CAN. Horietako guztien memoria-txostenak eta urteko kontuak aztertu ditugu, eta galdetegiak bidali dizkiegu Gizarte Ekintzako arduradunei. Aurrezki kutxek aurreko urteko etekinetatik ateratzen dute Gizarte Ekintzarako dirua eta bankuek, ostera, urte horretan izango dituzten etekinak kalkulatuta erabakitzen dute gizarteari ze portzentaia bideratuko dioten. Salbuespena, BSHC, aurrezki kutxen modura jokatzen baitu.\nKutxak ez bezala, bankuak ez daude legez behartuta euren irabaziak gizarte ekintzetan jartzera. Poliki-poliki, ordea, horiek ere ari dira gizarte-konpromisoa hartzen, herritarrek hala eskatzen dutelako batetik, eta enpresen Gizarte-Erantzukizunak gero eta itzal handiagoa duelako bestetik. Apustua, hala ere, aski mugatua da (bai, behintzat, portzentajeei dagokienez). BSCHren, BBVAren eta Banco Popular-en datuak aztertuta atera ahal izan du ondorio hori Consumer Eroski-k (Bankinter-ek eta Caja Sabadell-ek ezin izan digute bidali guk eskatua, kontuak itxi gabe zituztelako). Eta aurrezki kutxen batez besteko datuekin alderatuz gero ere horixe ikusten da, bankuak zuhur ez ezik, xuhur ere badabiltzala arlo horretan: kutxek, batez beste, urteko irabazien % 26 jarri dituzte gizarte ekintzetarako (% 42 Caixa Galiciak eta Caja Riojak eta % 8,7 Caja Madridek, horiek izan dira bi muturrak), eta bankuen batez bestekoa, aldiz, % 1,7koa izan zen. Bi erakunde mota horien arteko aldea, gainera, handitu egin da bost urtetan eta orduan ere ez zen nolanahikoa: bankuek halako hamar jartzen zuten kutxek gizarte arloko ekintzetarako.\nGizarte Ekintzak arlo bat baino gehiago hartzen ditu bere baitan. Orain arte -halaxe gertatzen zen 2004an egin genuen azterketan-, kultura-aisialdia arloak biltzen zuen diru gehien (erdia, gutxi gorabehera), baina orain, krisiaren eraginez edo, osasuna-gizarte laguntza arlora bideratzen dute kopururik handiena (Gizarte Ekintzarako diruen % 39 hartzen ditu, 2004ean baino % 60 gehiago); kultura-aisialdiak % 52 jasotzen zuen orduan, eta % 35 hartzen du orain, eta jarraian datoz hezkuntza-ikerkuntza arloa (% 17) eta ondare historiko-artistikoa eta ingurumena lehengoratzeko ekintzen arloa (% 11).\nNola aldatu da Gizarte Ekintza?\nAurrezki kutxek urteak daramatzate dirua gizarte ekintzetara bideratuz, baina joerak aldatu egin dira, gizartearen eskariak aldatu diren aldi eta neurri berean. XX. mende hasieratik 60ko hamarkada arte, adibidez, herritar txiroenen oinarrizko beharrei erantzutea izaten zuten gizarte lan nagusia. Ongintzazko zereginak izaten ziren, eta laguntza ematekoak: osasun laguntza eskaintzea, indigenei elikagaiak banatzea, elikadura urritasuna duten haurrei laguntzea, elbarriei errehabilitazio bideak jartzea… Herritar askok oinarrizko beharrak ase ezin zituela ikusiz, eta Estatuak haientzat irtenbiderik ematen ez zuenez, aurrezki kutxak saiatu ziren. 70eko eta 80ko urteetatik aurrera, ongizatearen aroa heltzearekin batera, aurrezki kutxek utzi egin zioten ongintza- eta laguntza-zereginak betetzeari, eta kulturaren eta hezkuntzaren arloetara bideratu zuten Gizarte Laguntza: ikastetxeak eta erakusketa aretoak eraikitzera eta zaintzera, eraikin historikoak edo artelanak zaharberritzera…\nAzken bost urte hauetan, eta krisiak astindu gaituenetik, batik bat, osasun eta gizarte laguntza arloko ekimenetan jarri dute berriz ere arreta kutxek, batik bat giza talde ahulenen alde (etorkinak, ezinduak, langabeak) eta hirugarren adinaren alde. Gehien-gehienetan, administrazio publikoek antolatzen dituzten gizarte ekimenak osatzera joan ohi da aurrezki kutxen dirua.\nZenbat diru erreserbara, zenbat Gizarte Ekintzara\nLau euro irabazi, eta hiru erreserbetara\n1992tik indarrean dagoen araudiak esaten du irabazien erdiak, gutxienez, erreserba funtsetan sartu behar dituztela kutxek, euren kaudimena eta etorkizun ekonomikoa bermatze aldera. 2008an, irabazien % 74 jarri zituzten kutxek, batez beste, erreserba funtsetan, 2003an baino gehixeago (bi puntuko aldea dago). Aztertu ditugun guztietatik, bi kutxa ibili dira nabarmen batez besteko horren azpitik, Caixa Galicia eta Caja Rioja, eta ondorioz, horiek jarri dute 2008an zatirik handiena Gizarte Ekintzarako: irabazien % 42 baino gehiago. Atzetik datozkie Kutxa (% 37,5 2008an, eta % 21 2003an), Caja Sur (% 36,2), Caixanova eta Vital Kutxa, biak ere % 35en gainetik.\nKontrako muturrean, berriz, honako kutxa hauek daude: Caja Madrid (irabazien % 91,3 erreserba funtsetan jartzen ditu eta % 8,7 Gizarte Ekintzan), CAM (2003an % 23 jarri zuen Gizarte Ekintzarako, eta % 12,7 2008an), Caixa Catalunya, Cajastur eta La Caixa (% 17 eta 19 bitartean). Guk aztertu ditugun gainerako erakundeek % 20 eta 30 artean bideratzen dute gizarte arloko ekintzetara. Datu horiek ikusiz, beraz, ondorio garbi bat, behintzat, atera liteke: Caja Rioja eta Caixa Galiciak euren irabazietatik gizarte proiektuetara bideratzen duten portzentajea bost aldiz handiagoa da Caja Madridena baino.\nZenbaki absolutuei erreparatuta, negozio-bolumen handiena duten bi kutxek jartzen dute diru gehien: La Caixak 465 milioi euro jarri ditu 2008an Gizarte Ekintzarako (ia 2.500 milioiko irabaziak izan ditu), duela bost urte halako hiru ia, eta Caja Madridek 250 milioi (2.861 milioiko irabazietatik), 2003an baino % 84 gehiago. Beste erakunde hauek dituzte atzetik: Bancaja (84 milioi euro, 2007an irabazitako 369 milioietatik), Caixa Galicia (83,4 milioi, 198tik) eta Caixa Catalunya eta BBK (487 eta 307 milioi euro irabazi dituzte, hurrenez hurren, eta 82 milioi jarri dituzte gizarte ekintzetarako). Kopuru horietatik urrun geratu dira Caja Rioja (8 milioi, 19tik) Caja Cantabria (11 milioi, 56tik) edo Vital Kutxa eta CAI (25 milioi jarri dituzte biek, baina Vital Kutxak 71 milioi irabazi ditu eta 86 milioi CAIk).\nBankuek, berriz, proportzioan duela lau urte baino gutxiago jarri dute Gizarte Ekintzarako. 2003an irabazien % 2,4 jarri zituzten, eta 2008an, % 1,7. Banco Popularrek bideratu du portzentajerik handiena gizarte arloko proiektuetara, irabazien % 1,9, hain zuzen (2003an, hala ere, irabazien % 4,3 jarri zituen horretarako). BBVA dator ondoren (irabazien % 1,7 jarri ditu, 2004ko % 1,5a baino zertxobait gehiago), eta BSCHk, berriz, % 1,4 eman ditu, 2003an baino gutxiago (% 2,7). Kopuru absolutuetan, ordea, BSCHk jarri du 2008an diru gehien, 126 milioi euro; BBVAk 85 milioi jarri ditu, eta 20 milioi Banco Popular-ek.\nGizarte ondasuna edo marketing-a?\nZer helburu dute aurrezki kutxek eta bankuek sustatzen eta laguntzen dituzten gizarte ekintzek? Galdera eztabaidatsua da. Batzuek azpimarratu nahi izaten dute ekintza horiek gizarte-onura handiak ekarri ohi dituztela. Beste batzuen iritziz, ordea, irudi onari eusteko trikimailuak baino ez dira, eta ustezko eskuzabaltasun horren helburua ez da gizarteari on egitea, ezpada merkatuan lehiakorrago bihurtzea eta etekin handiagoak lortzea.\nGauza jakina da egungo krisia finantzen arloan hasi zela, eta bankuen eta kutxen irudia garbitu on baten premian dagoela. Ezin esan lehendik ere jendearen begikoak zirenik guztiz, irabazi neurrigabeak pilatuta ere, kontsumitzaileei ez baitzieten inolako erraztasunik ematen, eta nahiko lan izaten zuten mailegu pertsonalei eta hipotekei erantzuteko. Irudi korporatiboa hobetu beharra, beraz, beharrezko bihurtu da finantza erakundeentzat, eta Gizarte Ekintzari begira jarri dira, herritarrek balio handia ematen diote-eta kutxek gizarte proiektuen alde egiten dutenari; hau da, gizarte, lan, ingurumen eta kultura arloko ekintzak laguntzeari (Gizarte Erantzukizun Korporatiboa esaten zaio horri, GEK).\nEspainian Gizarte Erantzukizun Korporatiboari buruz 2008an egin den Urteko Txostenak nabarmentzen duenez (Alternativas fundazioak argitaratu du), kontzeptu berri horrek aldaketa handiak ekarri ditu enpresen marketing eta komunikazio sailetara, eta alderdi horri dagozkion gaiak nabarmentzen hasi dira euren mezuetan, kontsumitzaileei eta intereseko jotzen dituzten taldeei konfiantza sortzeko. Komunikazio kanpainak antolatzen jarraituko dute finantza erakundeek, nola ez, baina ez dira izango garai oparoetakoen neurrikoak, krisia krisi baita horientzat ere. Eta Gizarte Ekintzarako baliabidek ere murriztu beharko dituzte. Espainiako Aurrezki Kutxen Konfederazioak (CECA) eman dituen datuen arabera, iaz baino % 23 gutxiago irabazi dute aurrezki kutxek 2009. urteko lehen hiruhilekoan, eta, itxuraz, 2008an baino % 16 gutxiago jarriko dute Gizarte Ekintzarako.\nGizarte Ekintzarako dirua nora doa?\nNon inbertitzen dute diru hori?\nBi arlok eraman ohi dituzte aurrezki kutxek Gizarte Ekintzan egiten dituzten inbertsioen hiru laurdenak ia (% 72): osasuna-gizarte laguntza arloak eta kultura-aisialdia arloak (% 39 eta % 33, hurrenez hurren). Bi arloek antzeko kopurua jasotzen duten arren, deigarria da lau urtean zenbat kendu dioten kulturaren arloari: duela bost urte diru guztiaren % 50 jaso zuen, eta 2008an % 33). Bati kendutakoa besteari erantsi zaio, osasun arloko eta gizarte laguntzako ekintzei, hain zuzen, krisi garaian handitu egiten baita horien eskaria, eta herritarrek ere hortxe jartzen dute arreta gehien. Osasunaren arloan, ospitaleek eraman dute zatirik handiena, eta gizarte laguntzaren arloan, berriz, ezinduentzat landu diren proiektuek, hirugarren adinekoei eskaini zaizkienek, haurrentzat bideratu direnek eta garapenerako lankidetza ekintzek.\nErakunde bakoitzak zer eta zertarako eman duen aztertzen badugu, ikusiko dugu La Caixa nabarmendu dela osasuna-gizarte laguntza arloan: ezaugarri horiek dituzten proiektuei eskaini die Gizarte Ekintzarako jarri duenaren % 64 (297 milioi euro, zehazki). Antzera ibili dira Caja Madrid (% 60, 150 milioi euro) eta Kutxa (% 57, 47 milioi euro). Caja Cantabrian, BBKn, Cajastur-en eta CANen, Gizarte Ekintzako aurrekontuaren erdia hartzen du arlo horrek. Gutxien jartzen dutenen artean, berriz, honako hauek daude: CAI (% 14,8), Caja Rioja (% 15,5) eta Vital Kutxa (% 20). Gainerako guztiek % 24 eta 43 artean eskaintzen diote osasuna-gizarte laguntza arloari.\nKulturaren arloak ere toki berezi-berezia du zenbait kutxaren Gizarte Ekintzan. Caixanova, Caja Rioja, Caja Duero eta Unicaja erakundeek, esaterako, Gizarte Ekintzarako jartzen dutenaren erdia edo gehiago ematen dute kulturako azpiegiturak sortzeko eta zaintzeko: erakusketa aretoak, museoak, erabilera anitzeko gelak, bibliotekak… Musika eta antzerki emanaldiak susta-tzeko ere diru asko samar jartzen dute, baita kongresuak, jardunaldiak, erakustaldiak, mintegiak, eta abar antolatzeko ere. Aisialdiari dagokionez, pertsona helduei eskainitako ekintzek biltzen dute diru gehien.\nHezkuntza-ikerkuntza arloak eta ondarea-ingurumena arloak beste biek baino gutxiago jaso dute Gizarte Ekintzatik: formazioa eta ikerketa bultzatzeko, irabazien % 17 jarri dituzte kutxek (2003an baino puntu bi gehiago), eta eraikinak, artelanak, eremu historiko-artistiko eta naturalak lehengoratzeko eta inguru naturalaren gaineko ikastegietan mantentze lanak egiteko, berriz, % 11 (ekarpena % 8,6koa izan zen duela bost urte). Hezkuntza-ikerkuntza arloan, honako kutxa hauek nabarmendu dira: Bancaja (% 29), Ibercaja (% 24,36), CAI eta Caja Madrid (biek % 23 jarri dute), Caixa Galicia (% 22), eta Caja España, Caixanova eta Kutxa (% 20 hirurek). Caixa Catalunyak, aldiz, irabazien % 2 baino ez dizkie eskaini ekintza horiei.\nOndare historiko-artistikoa eta ingurumena lehengoratzeko diru gehien jarri dutenak, berriz, hauek izan dira: CAM (% 36), Vital Kutxa (% 24), Caja España eta Caixa Galicia (irabazien % 18 jarri dituzte biek), La Caixa eta Ibercaja (% 14 biek). Arlo horretan oso urrun gelditu dira Bancaja eta BBK: irabazien % 1,5 soilik bideratu dituzte programa horietara. //\nProiekturik aipagarrienak eta konparatzeko taula\nHerritarrek dituzten eskariei erantzutea da aurrezki kutxen Gizarte Ekintzaren helburua. Familien baliabideak urritzen direnean, gizarte-laguntzako beharrak ugaritu egiten dira oro har, eta kutxen Gizarte Ekintzako diruak ere arlo horretara joaten dira nagusiki. 2008. urtean, esaterako, diru ugari jarri dute kutxek gizartean integratzeko zailtasunak dituzten giza taldeentzako jarduerak antolatu ahal izateko, garapen lankidetzako programak gauzatzeko, hirugarren adinari laguntzeko edo osasun azpiegiturak finantzatzeko.\nHorren erakusgarri da, adibidez, Donostiako Onkologia Institutua; Kutxa erakundeak ordaindu du ekimen hori, eta Gizarte Ekintzarako jartzen duen diru guztiaren erdia bideratu du horretara, 41 milioi euro. La Caixak, berriz, ia zazpi milioi euro jarri ditu beketan, espetxeetan preso daudenak lan munduan barnera daitezen; CAN erakundeak bi milioi euro jarri ditu Isterria Ikastetxea gauzatu ahal izateko (heziketa berezia ematen dute); eta Vital Kutxak 1,3 milioi euro jarri ditu “Vitalquiler” programarako, zeinaren bidez alokairuko pisuak eskaintzen zaizkien gazteei, diruz lagunduta.\nKulturara ere iritsi da kutxen Gizarte Ekintzaren dirua. Diru hori batik bat erabiltzen da erakusketa aretoak, museoak, erabilera anitzeko gelak eta bibliotekak sortu eta zaintzeko, musika eta antzerki emanaldiak sustatzeko, eta kongresuak, mintegiak edo erakusketak antolatzeko. Guk aztertu ditugun kutxek lagundu dituzten kultur ekimenetan, Bancaja erakundeak aurrera eraman duen bat nabarmendu da: “Sorolla. Visión de España” erakusketa, hain zuen (“Sorolla. Espainiari begira”). Leku askotan ibili da, Sevillan, Bilbon, Malagan, Valentzian eta Madrilen, eta ia milioi bat lagunek ikusi dute. Baina izan dira gehiago ere: CAIk, esaterako, Huescako Nazioarteko Zinemaldia lagundu du, eta Caja Riojak, Eleberri arloko II. Logroño saria (Logroñoko Udalarekin eta Anaya argitaletxearekin elkarlanean aritu da, eta 90.000 euroko saria eman dute).\nGizarte Ekintzako aurrekontuaren zatirik txikiena hezkuntza-ikerkuntza arloak eta ondarea-ingurumena arloak eraman dute. Horrek ez du esanahi, hala ere, proiektu aipagarririk ez dagoela bi arlo horietan. BBVAk 12,2 milioi euro eman ditu Latinoamerikako 50.000 haurren heziketa-beharrei erantzuteko; Caja Españak 800.000 euro jarri ditu unibertsitarioei, lanbide heziketako ikasleei edo hizkuntzak ikasi nahi dituztenei bekak emateko; Unicajak hiru milioi eurorekin baino gehiagorekin lagundu du Malagako Maria Cristina Antzinako Errege Kontserbatorioa zaharberritzeko ekimena; eta CAM erakundeak, berriz, “CAM Ura” programa sustatu du: eskola umeak uraren inguruan sentsibilizatzea eta trebatzea da helburua, eta baliabide hori modu iraunkorrean erabiltzen eta kudeatzen ikasteko hainbat jarduera eskaintzen dizkiete.


kritiken hemeroteka » Inoren klixetik eta kortxetetik aske!\n« Iheserako zirrikituak | Maitasunaren sarea »\nEz obeditu inori / Mikel Peruarena / Susa, 2009\nInoren klixetik eta kortxetetik aske! Mikel Asurmendi / Irunero, 2009-11\nMikel Peruarena idazlearen lehen nobela duzu Ez obeditu inori. Kalean bere hirugarren liburua da, halere. Poesia liburu bi kaleratu ditu dagoeneko, 2003an eta 2006an. Idazle berri bezala ekarri nahi dugu, alabaina, idazletzan azkar zailtzen eta trebatzen ari den egile ageri zaigu Ez obeditu inori nobelaren idazlea.\nBada bulta bat Ez obeditu inori nobela irakurri nuela. Hona liburuak utzi zizkidan inpresio batzuk. Inpresioak oro har, eta ziztadak eta zirrarak orobat.\n1— Bulta bat erran dut. Bulta edo aldia joan da irakurri nuenetik. Abiaburuan nobelaren aldia aipatu nahi dut: XIX. eta XX. mendeen artean kokatuta dago. Historiaz gutxi dakit, baita hain gurea den aldi horretaz ere. Alta bada, aldi horretaz irakurri dudanean —testu apurretan— garaia zirraragarria egin zait. Dela fikziozko testuetatik irakurri dudana edota beste iturrietatik jaso dudana ere bai. Alegia, garai horretako istorio biziak entzumenetik heldu izan zaizkigu. Kasurako, nago, Ez obeditu inori-ren egileak —nobelarako ondo dokumentatzeaz bestera— garai horretako pasadizo biziak entzun izan dituela. Peruarena ez da alferrik Ereñotzun jaioa.\n2— Bulta bat erran dut. Mikel Peruarenak bulta handiarekin ekin dio nobelari, bai horixe. Ez obeditu inori izenburu beretik aztoratzen zaitu. Historiako garaia asko matxinatzeko modukoa izan da, eta halakoxea dugu nobela garatzen den aldikoa. Eta alditasunaz beste, kokapenak tiratzen bazaitu, bada, zirrara handiagoa da oraindik ere. Hau da, kasurako, iragan bi mendeen arteko Donostian eta bere inguruan kokatu izanak bulta eta munta ematen dizkio nobelari.\n3— Kokapenak eta aldiak munta izateak baina, ez du nobela ona egiten. Istorioaren kokapen nagusiari (Donostia, kasu) bestelako inguruak eranstea beharrezkoa izaki, egileak pertsonaia nagusiaren bitartez, Soteo Mujikaren narratzailearen bitartez, Kubako gerrako hainbat pasarte eta gure historiarekiko hainbat nahaste-borraste jakin du eransten. Estudiantearen bitartez, Madrilekiko bideak eta ibilerak kontatzen dizkigu. Frantsesaren bitartez berriz, Parisekikoak eta Komunekoak, baita iraultza txikien paradoxak ere. Emilio alta, Frantziara Okzitaniatik joan zen. Okzitandarra eta poeta dugu Emilio, besteak beste. Zein kontakizun eta ikaspen ederrak hiru pertsonaia nagusiren ingurumarian —estudiantearen figura, figura eta klasea, bi zentzutan, kontraste ederra baita— eta beraien espresioen bitartez! Peruarena ez da alferrik Ereñotzun jaioa.\n4— Nobelaren adierazpen moldeak badu munta. Munta ez ezik, idazleak darabilen hizkuntza bizia da. Espresio naturalak. Pertsonaien mintzamoldea, hitzetik hortzera doan hizkuntza freskoa da. Hohner harmonikaren soinuek girotzen —eta edertzen— dute Mujikaren adierazpenak, bertsoak eta Maria Kristinaren bitarteko zirtoak. Estudiantearekikoek eta Emilioarekikoek areago biziarazten dute narrazioa —ez dira pertsonaia bakarrak, noski—.\n5— Historia eta istorioa. Gure historiaren une bizian eta mugarrian kokatua da nobela. Angiolillo eta Canovas del Castillo politikariak aipaturik —anarkista eta kontserbadorea— nahikoa duzu istorioa historian kokatzeko. Haatik, nobela ez da historikoa, nobelari istorioak ematen dizkio jite eta munta. Angiolilloren ibileratan sartu dira hiru pertsonaiak. Haren garaiko asmoei eutsi nahi diete hiru lagunek. Lagunen adiskidetasuna gauza ahula da baina, botearen aurkako jazarkundean! Pikareskak egiten du liburua nobela, ez historiak.\n6— Historia eta istorio baino gehiago da edozein nobela. Nobela historiaren aldi errealetan fikzio bilbe egokia txertatzean datza. Peruarena ez da errazkeriatara mugatu hartara. Susa argitaletxeko idazle multzo batek lantzen duen nobelagintzan kokatu dut nik Ez obeditu inori. Ez da erraza ez obeditzea, eta idazleak ez du horregatik molde errazean idatzi. Nobelaren bilbeak arreta eskatzen du irakurketan. Libre antza eraiki eta idatzi nahi du Peruarenak. Inoren klixetik eta kortxetetik aske!\nIraultzan pertsonak nola hala idazleak idazletzan, iradokitzaile izan behar du, garaile aterako bada.


Bidaiatzeko eta aisiarako osagarriak - IKEA\nBidaia-artikuluak, euritakoa eta poltsak Aisiarako artikuluak Paper-denda Liburuak\nXehetasun txikiek dena aldatu dezakete, bai etxeko bizitzan bai kanpokoan. Ikusi aisi eta bidaietarako dauzkagun produktuak, hala nola bizikletako osagarriak, liburuak, jokoak, bizkar-zorroak eta askoz gauza gehiago, eta eman aisialdirako ekintzei mugimendu gehiago. Dibertitu zaitez, izan zaitez gogotsuagoa eta hartu inspirazioa.\nGure preziorik onena\nEsan daiteke gure poltsa dela, FRAKTA, munduko burtsa gogorrenetako bat. 30 urteren ondoren erabilera berriak ateratzen jarraitzen dugu, handia eta sendoa da eta ia edozer gorde dezake. Hondartzako edo igerilekuko poltsa gisa erabil dezakezu, erosketa-poltsa gisa, sukaldean utzi eta birziklatzeko erabil dezakezu. Gainera, tolesturak erabiltzeari uzten diozunean, ez zaizu ia lekurik utziko.


Ugandak tropak bidali ditu Kongoko Errepublika Demokratikoko ekialdera | Mundua | Berria\nUgandak tropak bidali ditu Kongoko Errepublika Demokratikoko ekialdera\nEhunka soldadu sartu dira. Bi herrialdeetako armadek esan dute elkarlanean ari direla ziurtatzen bonbardatutako ADF miliziaren posizioak\nKongoko Errepublika Demokratikoko soldadu bat, Ipar Kivun. EFE Tamaina handiagoan ikusi\nUgandak eta Kongoko Errepublika Demokratikoak beste pauso bat eman dute ADF Indar Demokratiko Aliatuak milizien aurkako ahalegin militar bateratuan. Miliziak Kongo ekialdean dituen kanpaleku batzuk bonbardatu zituen Ugandako armadak herenegun, eta, atzo, soldaduak bidali zituen herrialdearen eremu horretara. Kongoko armadaren bozeramaile Leon-Richard Kasongak Twitterren adierazi zuenez, «bilaketa eta kontrol operazioak» egiten ari dira bi armadetako soldaduak, modu horretan aire erasoekin «kaltetutako» posizioak ziurtatzeko. Ugandako armadak herenegun esan zuenez, «zehatzak» izan ziren erasoak.\nEhunka soldadu sartu dira Kongora Ipar Kivu probintziatik, Nobiliko mugako pasabidetik. NBE Nazio Batuen Erakundeak han daukan iturri batek eta laguntza humanitarioa ematen duen aktibista batek AFP Agence France-Presse berri agentziari adierazi diotenez, Ugandako tropak «oso ondo armatuta» zihoazen, ibilgailu blindatuetan.\nOihan itxiko lekua da Ipar Kivu probintzia. Al-Jazeerarentzat han lan egin izan du Malcolm Webb kazetariak, eta hedabide horri kontatu dio ADF miliziak bukatzeko aurrez egin izan diren saiakerek zailtasun horrekin topo egin izan dutela. «Hain dira trinkoak [oihanak], ia ezinezkoa izan daiteke mendiko bideetatik kanpo landaredi hori zeharkatzea». Hain zuzen ere, ADFkoek oihan horietan dituzte kanpalekuak eta ezkutuko baseak. «Eremu zaila da gerrilla taktikak erabiltzen ari den talde armatu bati jazartzeko».\nBi herrialdeek ekintza adostuak egitea erabaki aurretik, Kongoko Gobernuak beste ahalegin batzuk egin izan ditu miliziak desagerrarazteko. Joan den maiatzean, esate baterako, setio egoera ezarri zuen Ipar Kivu eta Ituri probintzietan, eta erasoaldi militar bati bidea ireki. Operazio horren ondorioz, soldaduak funtzionario publikoak ordezkatzen hasi ziren, adibidez.\nGiza eskubideen aldeko Ipar Kivuko aktibista bat itxaropentsu mintzatu zen Reuters berri agentziarekin. «Gure armada Ugandakoarekin elkarlanean aritzen baldin bada, irtenbide bat bilatuko da, eta ADFen historia iraganean geratuko da».\nIkusteko dago bi armadek lankidetzan jarraituko ote duten. Ugandako tropak 2017an sartu ziren azken aldiz Kongoko lurretan, eta orduan esan zuten milizietako ehun bat hil zituztela. ADFkoak aspalditik daude Kongo ekialdean —eremu aberatsa da baliabide naturaletan—, eta, Kivuko Segurtasunaren Barometroaren datuek diotenez, 2017az geroztik 2.000 zibil baino gehiago hil dituzte.\nOtsailetik aurrera, Austriak 3.600 eurorainoko isuna jarriko die txertatuta ez daudenei\nParlamentuak gaur bozkatuko du lege proposamena. Otsailaren 1etik aurrera, txertatzera derrigortuta egongo dira 18 urtetik gorako herritarrak.\nJoseph Ratzingerrek lau sexu abusuren berri izan zuen, artzapezpiku zela. Abokatu talde batek egin du ikerketa, artzapezpikutzak berak eskatuta. Gerraostetik 2019ra arte salatutako abusuak jasotzen dira bertan. Marx Municheko kardinalak nabarmendu du Elizak ez dituela serio hartu izan sexu abusuak.\nIndultuen kontrako helegiteak bertan behera utzi ditu Espainiako Auzitegi Gorenak\nPPk, Ciudadanosek eta Voxek errekurtsoa jarri zioten buruzagi independentista katalanak aske uzteko neurriari, baina auzitegiak ebatzi du ez dutela horretarako gaitasunik.\n«Deskolonizazioaz ari ote garen argitu behar du NBEk»\n«Nazioartearen babespean» ezkutatzea leporatu dio Arabik Espainiari. Polisarioko kidearen esanetan, Madrilek «erantzukizun politiko eta juridikoa» du gatazkan.


Free chat Provincia Zudáñez. Ausazko arrotz doan txateatu berehala Provincia Zudáñez tik.\nFree chat Provincia Zudáñez\nOngi etorri Chatroulette Provincia ZudáñezEdozein lekutan, munduko pertsona aleatory bat konektatzeko. Chatroulette Provincia Zudáñez dezakezu honako aukeren artean aukeratu:- Guztiak pertsona mota Provincia Zudáñez doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nProvincia Zudáñez hirien zerrenda:


LIMBO – VECINES\nEuropako Gobernuren batek “zeruan” onartu edo “infernura” itzularazten dituen arte, asilo-eskatzaileak dauden “linborako” sarrera bat.\nEzerezaren erdian dagoen aterpetxe batean asilo-eskatzaileak bizi dira, nazioarteko babesa eskatzen dutenetik, harik eta, hilabete edo urte batzuk geroago, gobernu europarren batek asiloa ematen dien ala ez jakinarazten dien arte. Umore lehorra. Hasieran, etorkinak eta errefuxiatuak mespretxatzen dituen, eta, geroago, samurtasunez hartzen dituen jendarteari buruzko parodia. Maitasuna piztuko digu komunitatea osatzen duten pertsonaia guztiekiko, maitagarri bihurtzen baitute “itxaron dezakeen zeru” hori.\nHERRIALDEA, URTEAErresuma Batua, 2020\nAKTOREAKSidse Babett Knudsen, Amir El-Masry, Kenneth Collard, Vikash Bhai, Lewis Gribben, Kais Nashif, Grace Chilton, Cameron Fulton, Ola Orebiyi, Kwabena Ansah\nSARIAK2020: Donostiako Zinemaldia: Gazteriaren Saria\n2020: British Independent Film Awards (BIFA): 4 izendapen, aktore onena barne (El-Masry)\nASILO-ESKAERA PROZESUA DISKRIMINAZIOA, ARRAZISMOA, XENOFOBIA HARRERA-GIZARTEA HEMEN ERREFUXIATUTAKO PERTSONAK IGAROBIDEKO BIZIMODUA KULTURARTEKO ELKARBIZITZA\nOmar musikari gaztea da, etorkizun handikoa. Siriako familiarengandik bananduta, Eskoziako uharte urrun batean harrapatuta dago, asilo-eskaeraren erantzuaren zain. Besoan daraman eskaiolaren ondorioz, ezin du bere instrumentua —lauta— jo, eta paisaia epikoetan zehar ibilitzeko ohitura du, iragan konplexuari eta etorkizun etsigarriari erantzunak bilatuz. Beharbada harrapatuta dago, baina ez dago bakarrik. Omar eta bere pisukide berriak kontzientzia kulturaleko eskoletara joaten dira, izugarri gaizki interpretatuak. Friends telesailaren maratoi bat egiten dute, Ross eta Rachel-ek harremana denbora batez eteten dutela eztabaidatzen dute, eta Farhad, Freddie Mercuryrekin obsesionatuta dagoena, Omar konbentzitzen saiatzen da herriko mikrofono irekian parte hartu dezan.\n(Sinopsiaren iturria: Zinemaldia)\nBadago leku bat, zeruaren eta infernuaren artean, linbo izenekoa. Egia esan, ez da leku bakar bat; leku asko dira. Linbo horietako batean bizi dira gerraren infernutik ihes egin zutenak, edo homosexualak, sindikalistak edo gutxiengo etnikoetakoak izateagatik jatorrizko herrialdean pairatutako jazarpenaren infernutik ihes egin zuten errefuxiatuak. Paradisu zerutiarra Mendebaldean egongo zela uste zuten. Hori dela eta, bizitza jokoan jarri zuten, eta jokoan jartzen jarraitzen dute, hori lortzeko (2020an 3.200 pertsona hil ziren mundu osoko migrazio-bideetan, OMEren arabera). Mendebaldearen ateetara iristen direnean, herrialde seguruetako sistema blindatuak ez die, besterik gabe, sartzen uzten. Linboetako batera bidaltzen dituzte, asilo-eskatzaileei ostatu emateko gobernuek egokitutako lekuetara, harrera-herrialdeak babesa eman ala ez erabaki bitartean.\nLinbo horri buruz, herritarrek, oro har, ezer gutxi dakigu. Datu kuantitatiboak baino ez ditugu ezagutzen: aterpetxeei buruzko estatistikak, aurrekontu publikoen partidak horiek mantentzeko, linboan dauden biztanleen portzentajeak nazionalitatearen arabera… Hala ere, zenbaki hauetatik harago, ez dakigu ia ezer asiloa eskatzen duten eta linboan bizi diren pertsonen alderdi gizatiarrari buruz. Ezjakintasun horrek ekarri du, egungo nazioarteko testuinguruarekin batera, Limbo filmak ongietorri beroa jaso izana. Izan ere, Limbo-rekin, zazpigarren arteak errefuxiatuen linboko bizimodua erakusten digu, eta irudi humanizatua, maitagarria, samurra eskaintzen digu, batzuetan lazgarria, eta, besteetan, barrez lehertzekoa.\nBen Sharrok britainiarrak zuzendu du filma, eta Irune Gurtubai bizkaitarrak ekoitzi du. Eskoziako Hebrida uharteetako Uist uhartean bizi den urruneko herri baten egunerokotasuna kontatzen du; bertan bizi dira herrikoak eta errefuxiatu talde bat, denak gizonak, gobernuak bertako aterpe batean "erbesteratu" dituenak.\nOmar (Amir El-Masry) siriar gaztea da protagonista, jada jotzen ez duen laut bat uhartetik paseatzen duena. Bere lagunik onena Farhad (Vikash Bhai) da, afganiarra, dibertigarria, Freddy Mercuryren jarraitzaile sutsua. Wasef (Ola Orebiyi) ere bertan dago, Chelseak futbolari gisa noiz fitxatuko zain egunak kontatzen dituen nigeriarra. Denek, elkarrekin, orduan igarotzen dituzte aterpetxeko atean, Royal Mail-en banaketa-kamioiaren zain. Beren bizitzen erdigunea gobernuaren gutunaren zain egotean datza (Farhadek 32 hilabete daramatza zain); izan ere, gutunaren bidez jakingo dute asiloa ukatu eta deportatzen dituzten, ala ez. Egia da, itxaronaldian, errefuxiatu horiek ez daudela bakarrik. Herriaren parte dira dagoeneko, eta herritarrek, beren bizitza arrunt —eta, aldi berean, apartan— hartzen dituzte errefuxiatuak. Adineko emakumeak begirada xenofoboak botatzen dizkie. Gazte batzuek Omarri esaten diote ez jartzeko bonbarik, ez bortxatzeko, baina, handik gutxira, autoz lagunduko dute Omar, joan behar duen lekuetara. Supermerkatuko pakistandarreko dendariak Siriako espeziak lortzen ditu, bere laguna alaitzeko. Bi irakasle xelebrek "egokitze kulturala" irakasten diote, Monty Python estiloan…\nPertsonaia horiek guztiak uhartearen mapan jartzen ditu Sharrokek, Aki Kausrismäki zinema zuzendaria eta haren Al otro lado de la esperanza (errefuxiatu siriar bati buruzkoa ere) filma gogorarazten dituen umorez marraztuta. Izan ere, Ben Sharrok, Kausrismäki bezala (baita Ken Loachek ere, bere erretratu sozial batzuetan), erregistro dramatikotik aldendu, eta umorean babesten da salaketa soziala egiteko. Horretarako, bere kamera mikroskopioa bailitzan aktibatzen du: herriko auzo-komunitatean barneratu, eta salbamendu bakarra dela erakusten digu, hari esker asiloa eskatzen duten haurrak ez baitira itxaronaldian itotzen. Sharroken sentiberatasun, zorroztasun eta samurtasunak azaltzen du, BiZinetza ekimeneko filmen artean, Limbo izatea asilo-arloko 2020ko FILMA.\nEsaten dutenez, leku batzuetan geratu egiten gara, eta leku batzuk gugan geratzen dira. Film hau, zalantzarik gabe, bigarren mota horretakoa da. Filma amaitzean konturatuko gara horretaz: zinema-aretoko argiak piztean, ikusle gisa, ohartuko gara ez gaudela Uisten, hemen baizik. Orduan deskubrituko dugu zinemako pertsonaien erregistroan markatuta geratuko zaigula Omar, Farhad, Wasef eta gainerakoen oroitzapena, errealitatea beste era batera erakusten digutelako. Pertsonaia horien eskutik, gogoratu egingo dugu zinema-sarrera bati esker ezagutu dugun linboa, eta, aldi berean, sarrera hori esker, leku horietako batean sartuko gara; alde egin arren, inoiz uzten ez duzun leku horietako batean.\nLinboak Espainiako Estatuan\nEspainiako Estatuan asilo-eskubidea arautzen duen urriaren 30eko 12/2009 Legearen arabera, Estatuak baliabideak eman behar dizkie nazioarteko babesa eskatzen duten pertsonei —adibidez, ostatua— beren oinarrizko beharrak baldintza duinetan betetzeko. Hori dela eta, Gobernuak (Gizarteratze Ministeriotik eta Migrazioen Idazkaritzaren bidez), betebehar hori betez, Nazioarteko Babeseko Eskatzaile eta Onuradunentzako Harrera eta Integrazio Sistema (SAISAR) garatu zuen; sistema horrek estatuko harrera-baliabideen sare bat du (etxebizitzak, ostatuak, Limbo filmeko moduko aterpeak).\nUne honetan, sare honek 10.000 plaza finko ditu, gutxi gorabehera; horietatik, txandakatu egiten dira asiloa eskatzen duten eta SAISAReko plazetan ostatua eskatzen duten pertsonak.\n*** Asilo-eskatzaileen %30ek, gutxi gorabehera, SAISARen sartzea eskatzen dute.\n***2019an, Espainiako Estatuan 118.273 pertsonak eskatu zuten asiloa; 2020an, pandemia egon arren, 84.000 lagunek.\n***2019an, sisteman sartzea eskatu zuten asilo-eskatzaileen %83ri soilik eman zitzaien laguntza, eta, ondorioz, milaka laguneko itxaron-zerrenda sortu zen.\n***CEAR da harrera-plazak kudeatzen dituen antolakundeetako bat. 2020an, CEARek aldi baterako 1.915 harrera-plaza kudeatu ditu, nazioarteko babesa eskatzen duten pertsonen arretara bideratuak. Plaza hauek Andaluzian, Kanarietan, Katalunian, Valentziako Erkidegoan, EAEn, Nafarroan eta Madrilen daude.\nAsilo-eskatzaileak harrera-baliabide horietan egoten diren denbora aldakorra da.\nImajinatzen al duzu zer den bertan bizitzea, edozein unetan gobernuaren jakinarazpen baten zain zauden bitartean, zure asilo-eskaera onartua edo ukatua izan dela esanez, Limbo filmean bezala?\nBarne Ministerioaren datuen arabera, 2019an, EAEn, 4.826 pertsonak eskatu zuten asiloa; 3.395 Bizkaian, 891 Araban eta 540 Gipuzkoan. 2019an aurkeztutako asilo-eskaera guztietatik, CEAR-Euskadik ia erdiak (2.328) lagundu zituen. Eskaera egin zuten pertsonen nazionalitate gehienak Venezuela, Nikaragua, Kolonbia eta Honduras izan ziren, hurrenkera horretan.\nCEAR-Euskadik 198 harrera-plaza kudeatzen ditu EAEn, 3 lurraldeen artean banatuta: 106 Bizkaian (19 etxebizitza), 42 Araban (7 etxebizitza) eta 50 Gipuzkoan (9 etxebizitza). Plaza horietan, asilo-eskatzaileak 6 eta 9 hilabete bitartean bizi dira. Kontua da eskaerak ez direla epe horretan ebazten. Zer gertatzen da gero?\nSoilik 20tik 1 doa zerura\nEspainiako Estatuak 20 asilo-eskatzailetik bakarrari ematen dio babesa. 2019an, 3.000 lagunek baino ez zuten nazioarteko babesa lortu, eta urte horretan 118.264 asilo-eskaera egon ziren. %5 hori Europako Batasuneko (EB) batez bestekoa baino askoz txikiagoa da; EBean, eskaeren %30 inguru, aldeko ebazpenak dira.\nLimbo filmak asiloa ukatu dieten zenbait eskatzaileren istorioa jasotzen du. Jasanezina da beren etsipena jaioterrira itzultzeko zorian daudela ikustean, non jazarriak izan diren sexu-orientazioagatik edo etnia minoritario bateko kide izateagatik. Jasanezina da Limbo-ko pertsonaientzat, eta hala da ere gure inguruko pertsonentzat, guk jakin gabe, nahiago izan baitute Estatuan "paperik gabe" geratu, infernura itzultzea baino. Haien istorioak bertatik bertara ezagutzeko, gure ingurura begiratzea besterik ez dugu, eta gure atarian, lanean edo kalean, Boli Kostako, Maliko, Afrika Erdiko Errepublikako, Hondurasko, Ukrainako pertsonak bizi direla ikusiko dugu, baimenik edo atzerritarren identifikazio-zenbakirik gabe; baina hori ez da delituak egiteagatik, baizik eta, Estatuak, egun batean, haiek ez babestea erabaki zuelako.\nHarrera-jendartearen esku dago, behin "linbotik" bota eta "zerurako" atea itxi ondoren, gure auzo, hiri eta herriak bigarren "infernu" bat ez bihurtzea.


Portada Brigadas Blog Brigada Palestina Gaza ilunpean: ez da argirik ikusten tunelaren beste aldean\nTaxia hartu eta 200 metro eskasera, Hamaseko segurtasun indarrek zaindutako muga-kontrolean egin dugu geldialdia. Bulego moduan erabiltzen duten metalezko edukiontziaren barruan ohiko galderak egin, argazki bana atera, eta motxilak arakatu dizkigute uniformatutako bizardunek. Bitxia iruditu zait, Armada okupatzailearen tresneria teknologiko ultra-modernoaren aldean askoz baliabide tekniko urriagoak izanagatik, nola saiatzen diren euren kontrolari seriotasun itxura ematen miliziano islamistak.\nAzkenik, eta hamaika miaketa, galdeketa eta gorabeheren ostean, ghettoaren barruan gaude; hau da, hitzartutako zitaren topagunerako bidean. Iritsi gara Jabaliya errefuxiatuen kanpamenduko Al Awda ospitalera eta neska gazte batek egin digu harrera «Wellcome to Gaza!» irribarre txikiz esanda. Zerrendako egoeraren inguruan nozio minimo batzuk dauzkan edonork segituan harrapatuko dio ironia kutsua ongietorriari. Palestinarren umore beltzaren beste lagin bat. Aurkezpenak egin eta ospitaleko bisita gidatuarekin konplitu ostean, gure gidari izango den Mahmuoden esku utzi gaituzte iparraldeko auzoetara eraman gaitzan.\nZigor kolektiboaren arrastoak\n2008ko abendutik 2009ko urtarrilera Armada israeldarrak burututako erasoan Jabaliya eta Beit Hanun, Gazako zerrendako iparraldeko auzoak, izan ziren, hain zuzen ere, kaltetuenak. Al Awda ospitaletik bertatik hasita, jaurtitako misilen ondorioz kalte larriak jasan zituzten; urte erdiz, duela gutxi arte, ebakuntza-geletara joateko igogailua geldirik izan dute erietxean. Handik abiatu eta birrindutako eraikin batetik bestera jarraitu du bisita gidatu makabroak: F16 israeldarrek bonbardatutako gobernu bulegoak; Hamasen segurtasun indarren egoitzak; fosforo zuri zaparrada jaso zuen NBEko haur-eskola; itsasaldeko hotela; hondartzako aisialdi gunea; Al Andalus izeneko hamabost pisuko etxebizitza eraikina; nekazarien etxaldeak... Eta, noski, txikitutako eraikin bakoitzaren istorioaren atzean, hildakoak. 1.400 lagun inguru izan ziren Armada sionistaren zigor kolektiboaren biktima zuzenak, hiritar zibilak gehienak. Zeharkako biktimak, ordea, askoz gehiago izan ziren.\nHalako batean, etenaldi bat egin dugu bidaian hondakinez beteriko orube huts batean gelditzeko. Duela urte eta erdiko triskantzatik bizirik irtendako zazpi familien bizitokia da. Bertan, eta geroztik, 50 lagun inguru bizi dira, lonazko denden azpian, nazioarteko komunitatearen inongo laguntzarik jaso gabe, oso bizi baldintza prekarioetan. Baina ez da kasu bakarra, horrelako hamarka errefuxiatu kanpamendu inprobisatu baitaude Beit Hanun auzoan, han-hemenka. Marka da gero, Gaza barruko desplazatua izatea! Furgonetatik jaitsitakoan lonen azpitik ateratako haur andana batek inguratu gaitu, oinutsik denak.\nMunduko beste edozein tokitan, antzeko egoera batean, sos batzuk eskatzea besterik ez zenuke espero izango txikitxo horiengandik. Hemen, aldiz, argazki bat ateratzea baino ez digute eskatu. Mahmoudek kontatu digunaren arabera, bonbardaketetan etxea galdu zutenei 4.000 dolarreko diru laguntza eman die Hamasek. NBEak, berriz, 500 dolarrekoa.\nHalere, laguntzak ez omen dira familia guztietara iritsi, alderdi islamikotik gertukoenek lehentasuna izan baitute diruaren banaketan. Inpresio hori bera jaso dugu gidariak berak haren etxera eraman gaituenean. Bizitokia bonbardatutako Hamasen bulego batzuen ondoan zegoen. Misilen xede zuzena ez bazen ere, etxeak kalte larriak pairatu zituen eztandaren ondorioz eta gaur egun arte bertakoek ez dute inongo dirurik jaso; urte eta erdi igaro ostean, auzoko batzuen etxean bizi dira oraindik.\nKaltetuaren ustez, laguntzarik jaso ez izanaren arrazoia Askapenerako Herri Fronteko kidea izatea da, ezkertiarrek ez baitute dirurik jaso ez Hamasetik, ez Aginte Nazionaletik, ezta NBEtik ere. Ikusitakoak erakusten duena zera da: batetik, Israelgo Armadaren erasoa eraso kolektibo indiskriminatua izan zela, eta, bestetik, sarraskiak eta sarraskiak eragindako zehar kalteen kudeaketak islamisten boterea indartu egin dutela zerrendan, indarberrituta atera direla.\nBisita gidatuaren ostean, Gazako Nekazarien Komiteetako zuzendariarekin adostutako hitzordura joan gara. Izan ere, berak emango dizkigu egungo Gazako egoeraren zenbait argibide. Bulegoan sartu eta Gazako zerrendako metro eta erdi bider metro bateko mapa erraldoiak deitu digu arreta. Horixe erabili du, hain zuzen, Mohamed El Bakrik, gure solaskideak, azalpenetarako euskarri gisa. Garai batean nekazaritza zen gazatarren ogibide nagusia; zerrendako azaleratik %50 nekazal lurrek okupatzen zuten. Lehenengo Intifadaren aurretik, israeldarrek 110.000 lan baimenetik gora banatu zituzten Gazako biztanleen artean, eta, nekazari askok, amua irentsita, soroak utzi eta Israelera pasa ziren soldata duinago baten truke lan egitera.\nNekazariak, lurrik gabe\n2000tik aurrera, ordea, zerrenda itxi eta lan baimen guztiak bertan behera utzi zituzten eta lurrak lantzera bueltan etorri ziren askok ordurako galduta zuten lurren jabegoa. Bestalde, berez emankorrak diren lur guztiak ere ezin dira landu. Izan ere, Israelgo legedi militarraren arabera, harresitik 300 metrora dauden lurrak eremu militarra dira, eta, ondorioz, palestinarrek ezin dituzte erabili. Murrizpen hori, zenbait tokitan, kilometro batera ere zabaltzen da.\nHoriek horrela, nekazaritzako lurren %43, ekialdeko harresiaren parez pare dauden lur emankorrenak, debekatuta daude gazatarrentzat. Ondorioz, eremu horietan garai batean zeuden laranjondo sail eta ortuetatik hondakinez eta hareaz beteriko orubeak baino ez dira gelditzen egun.\nBeste aldean, zerrendako hego-mendebaldean, garai batean koloniek okupatutako eremuak daude. 2005eko abuztuan Israelgo Gobernuak Khan Junis eta Rafahko kostaldean zeuden kolonoak atera eta Zisjordaniara mugiarazi zituen. Mugimendu estrategiko hori balizko bake-negoziaketetarako fede oneko keinutzat saldu zioten nazioarteko iritzi publikoari, eta soldadu israeldarren eta kolonoen arteko itxurazko liskarren irudiek munduari buelta osoa eman zioten.\nOndo kalkulatutako jokaldi horren helburuak, berriz, oso bestelakoak ziren. Batetik, koloniak hustutakoan, israeldarrek goitik behera txikitu zituzten hango etxeak eta azpiegiturak, palestinarrek erabil ez zitzaten; bide batez, kolonoen kokalekuek okupatzen zituzten lurrak orube antzu bilakatu zituzten. Bestetik, ordura arte Gazan zeuden kolonoak zehar kalteak jasan zitzaketen Armadaren balizko eraso bortitz batean, eta, handik mugiarazita, ordura arte erabiltzerik ez zuten txikizio handiko armak erabiltzeko oztoporik ez zuten; besteak beste, gerora jaurtiko zituzten fosforo zuria eta barreiatze bonbak.\nBaina nekazariei zein kontzentrazio eremuko biztanle guztiei gaur egun eragiten dien arazorik larriena urarena da, zerrendako ur baliabideen erabateko kontrola israeldarrek baitute. Gaza kostaldean izanda, ur iturri guztiak ekialdetik datoz Mediterraneoan itsasoratzera; hortaz, Israelekiko ekialdeko mugan okupatzaileek eskura daukate ur jario hori moztea. Ur-emaria moztuta zerrendako lur azpiko putzuak husten dira eta itsasoko ur gaziak hartzen ditu. Horrela, Gazan zeuden ur putzu guztiak baliogabetu egin dituzte eta bertako 1.700.000 biztanleei bi irtenbide baino ez zaizkie geratzen: itsasoko ura edan edo ura israeldarrei erosi.\nOkupazioak kaltetutako beste sektoreetako bat arrantzarena da. Osloko akordioetan 21 itsas-miliako eremua onartu zieten gazatarrei arrantzan aritzeko; hortik aurrera, Israelgo Armadaren kontrolpean egongo ziren urak. Eremu hori, baina, gero eta gehiago murriztu dute eta gaur egun 35 kilometroko kostaldea badute ere, bi itsas-miliako distantziara baino ezin dira sartu Gazako arrantzaleak; harago joaten ausartuz gero, Armada sionistako ontziek inongo gupidarik gabe bonbardatzen dituzte.\nArrantza, ia debekatuta\nErabil dezaketen ur eremu txikian arrain txikiak besterik ezin dituzte harrapatu arrantzaleek, eta, ondorioz, herri populatua elikatzeko arraina israeldarrei erosi behar izaten diete gazatarrek. Arrantzan aritzeko esparrua murrizteko erabakiaren atzean, gainera, 35 itsas miliako sakoneran urpean dauden gas hobien kontrola dagoela susmatzen du Mohamedek.\nOrduak daramatza Mohamedek gure galderei abegikortasunez erantzuten, paperezko zapi batekin kopetatik behera darion izerdia behin eta berriz sikatzen duen bitartean. Airea itogarria bilakatzen ari da gela barruan eta haizagailuak giro bero biziatua nahastu baino ez du egiten. Halako batean, bulegoko haize iturri bakarra eten da... Berriz ere joan egin da argindarra.\nIrribarre maltzurra egin digu nekazarien elkarteko buruak eta hori eguneroko kontua dela esanez jarraitu du bere jarduna. Garai batean zentral elektriko bakarra zegoen Gazako hegoaldean. Azpiegiturak zerrendak kontsumitzen zuen argindarraren %80 sortzen zuen. 2006ko udan Armada sionistak bonbardatu eta larriki kaltetu zuenetik, zentralak behar duten energiaren %20 besterik ez du sortzen; hortaz, gainontzeko %80a israeldarrei erosi beharrean daude.\nOkupatzaileei argindarra sortzeko beharrezkoa den erregaia erosi eta Gazara bidaltzea Palestinako Aginte Nazionalaren ardura da, baina, Fatah eta Hamasen arteko botere borrokak direla medio, ez batak ez besteak ez dute zerrenda erregaiz hornitzeko ardura betetzen. Ramala zein Gazako gobernuek hornikuntza elektrikoa bermatzen ez badute, nola demontre lortzen da zenbait tokitan ikusten den argia?\nNire kezka jakinarazi diot gure solaskideari eta berriz ere irribarre maltzurra eginez erantzun dit: «Bihar ikusiko duzu». Agurtu dugu nekazarien burua eta abiatu gara merezitako afaria hartzera. Iluntzen hasi da. Ramadana da, eta, eguneko baraualdiaren ostean, bizitzak gainezka egiten du, baita Gazan ere. Jendea familia artean afaltzera biltzen da, edo Ramadaneko telenobela ikustera, edo kalean ibiltzen da. Iluntasuna ia erabatekoa bada ere, han-hemenka argiak ikusten dira; gehienak denda zein kafetegietan, gutxi batzuk etxeetan. Eta, argiak indarrez elikatzeko, gasolina bidezko generadoreak behar dira. Lanean ari diren milaka generadoreek burrunba berezi batean murgiltzen dute Gazako gaua, askori lo egiteko arazoak eragiteraino. Iluntasuna eta motorren zurrumurrua.\nTunelak bisitatzeko aukera\nGoizaldean, Kharim etorri zaigu bila, Mohamedek bidalita, hegoaldera joateko. Rafah dugu helburu, Egiptoko muga aldean. 2002ra arte mugaz alde batera eta bestera hiri bakarra zegoen; gerora, ostera, Israelgo Armadak milaka etxe birrindu zituen palestinarren aldean Philadelphia korridorea izeneko segurtasun esparru bat eraikitzeko, eta burdinazko pareta bat ere altxatu zuen muga banatzeko. Hegoaldeko muturrera iritsi ahala, gurdi eta kamioen joan-etorriak deitu digu arreta, inguru horretan zama garraioen mugimendu handia dagoen seinale. Eta Philadelphia korridorearen parean, garai batean Caterpiller bulldozerrek birrindutako etxeen hondakinen gainean, ehunka lonazko dendak muga azpiko korridoreen sarbideak ezkutatzen dituzte. Gure harridurarako, munduko gauzarik ohikoena izango balitz bezala, gure gidariak harantz eraman gaitu.\nOrubearen sarreran Hamaseko soldaduek zamen garraioa kontrolatzen dute, eta, Estatu normalizatu bateko mugazainak bailiran, dagozkien zergak kobratzen dizkiete tuneletatik estraperloan sartzen diren produktuei. Kharimek denda baten atariraino eraman gaitu eta barrukoekin solasean hasi da. Barrukoek hasieran mesfidantzaz begiratu badigute ere, azkenean txantxa giroan sarrarazi eta zuloan murgiltzera gonbidatu gaituzte.\nSarrera bi metroko diametroa duen borobila da eta 30 metro barneratzen da lur sakonean. Plataforman sartu eta mekanismoa martxan jartzen duen palankari eragin diote. Behera iritsitakoan harean zulatutako metro bateko zabalerako korridore batean barruratu gara. Korridorearen sabaian Egiptotik Gazara elektrizitate sorgailuak elikatzeko gasolina garraiatzen duten hodiak erakutsi dizkigute. Horra hor nire kezkei erantzuna!\nTxikizio handiko... azukrea!\nAurrera jarraitu dugu tunelean. Buelta emateko garaia dela esan diguten arte ibili gara. Ez da argirik ikusten beste aldean. Gidariak esan digu kilometro bat baino gehiagoko luzera duela tunelak. Atera gara aire zabalera. Israelek txikizio handiko armatzat dituen produktuak mugitzen dihardute batetik bestera. Zakuen edukia erakutsi digute: azukrea, ikatza, porlana... Munduko laugarren Armadarik boteretsuena ikaratzeko moduko zamak. Iritsi zaigu Gaza uzteko ordua. Port Aventurako bisita bukatutzat eman izan bagenu bezala, sarrerako uniformatutako bizardunak agurtu eta hasierako sarbidera abiatu gara, Eretzera. Kharimek lagundu digu burdinazko ate birakarietaraino. Guk zeharkatu ditugu eta bera atzean gelditu da, ziegatik atera ezinik, eskuarekin agurtzeko imintzioa egiten. Aurrera segitu dugu kontzentrazio eremutik aterako gaituen korridorean. Begiratu dut berriz atzera Kharim hor dagoela egiaztatzeko eta orduan argi ikusi dut. Ez dago argirik tunelaren beste aldean.


“Arabako Kuadrilla guztietako herritarrek eman dute izena jada” - - Alea.eus\n“Arabako Kuadrilla guztietako herritarrek eman dute izena jada”\nEuskaraba Ataria 2018-10-03 13:27\nEuskaraldian izena emateko aukera zabalik dago, eta arabarrak apurka-apurka ari dira, azaroaren 23tik abenduaren 3ra, AHOBIZI edo BELARRIPREST izango diren erabakitzen.\nEuskaraldirako izen-ematea nola doan, Arabako euskaraldiaren batzordeen egoera zein den… galdetu diogu Leire Sanjurjori, Arabako Euskaraldiaren koordinatzaileari.\nIrailaren 20an ireki zen Euskaraldian izena emateko aukera. Hasierako daturik baduzue? Zer moduz ari dira erantzuten arabarrak?\nDuela bi aste baino gutxiago ireki zen izen-ematea eta jada Arabako Kuadrilla guztietako herritarrek eman dute izena! Gainera, bultzada berri honekin, herri berriak ere agertu dira batzordea sortu eta Euskaraldian parte hartzeko prest! Kopuruei ez diegu garrantziarik emango ekimen honetan, baina argi dago arabarrak primeran ari direla erantzuten!!\nArabako Kuadrilla guztietan daude Euskaraldiaren batzordeak martxan. Egiten ari diren lanari dagokionean, zein balorazio egin duzue orain arte?\nBalorazioa positiboa da oso; zalantzarik gabe. Araba osoko euskaltzaleak bildu eta Euskaraldia abiatzeko ezinbestekoa den herri mugimendua aktibatu dute, herriz herri, batzordez batzorde. Nolabaiteko talde motore hauek sortu dituzte hauen bitartez araba osoko euskalaldun guztioi 11 egunez euskaraz bizitzeko gonbidapena zabaltzeko, eta badirudi lortuko dutela: Kuadrilla guztietan daude batzordeak eratuta eta bermatuko da Arabako Udalerri guztietan izena eman ahal izango dela. Euren buruak Eskaraldiaren inguruko kontuetan janzten eman dituzte azken hilabeteak batzorde anitzetako kideek, eta informazioa zabaldu, izen-emateak jaso eta prestakuntza eskaintzeko fasean daude orain lanean: mahaiak jarriz, bideoak sortuz, herritarrentzako prestakuntza saioak eskainiz… Kuadrilla bakoitzak era ezberdinean egiten dio aurre Euskaraldiaren prestakuntzari, araban aurkitzen diren errealitateak anitzak baitira.\nOrain arte primerako lana egin badute ere, aurretik lan handia daukate oraindik batzordeek: AHOBIZI eta BELARRIPRESTen tipologien zehaztasunak herritarrei ulertaraztea (ez dela gaitasunaren araberako erabakia, bakoitzak egingo duen ariketaren araberakoa baizik), euskaldun guztiek izena emateko aukera izango dutela bermatzea (horrek, aukera fisikoa eskaintzeaz gain, herritarrek beharrezko informazioa eta motibazioa jasoko dutela bermatzeko beharra dakar), prestakuntza eskaintzea (herritarrak prest egon daitezen 11 egunak heltzen direnean), txapak banatzea eta beste hainbat kontu daude aurretik… Baina zenbat eta hurbilago Euskaraldia, geroz eta handiagoa batzordeetan ikusten den motibazioa eta energia! Prest daude, eta Araba osoa prest eta gogoz egongo dela bermatzeko dabiltza lanean!!\nGasteiz da Arabako hirigune nagusia, eta bertan egon daiteke Euskaraldiaren erronka handienetako bat. Nola bideratuko da hiriburuko izen-ematea?\nGasteizen lan handia daukate, baina ondo antolatu dute. Auzoetan batzordeak sortu dira eta ordezkariak koordinazio batzordean biltzen dira, horren makina handia mugitzeko. Gizarte Etxeetan izena emateko aukera zabaldu dute, internet bidez emateko aukeraz gain, noski. Horrela herritar guztiek izena emateko puntu bat hurbil izango dutela bermatu dute, ordutegi zabala duena gainera. Ideia aparta Gasteiztar hauena!\nGaldera pertsonal bat (axola ez badizu). Zu zer izango zara, ahobizi ala belarriprest?\nAsko hausnartu ostean, ahobizi izatea erabaki dut. Izena eman dut jada, eta prestakuntza saio batean egon naizen arren, beste batera joatea dut aurreikusita, ariketa eta aldaketa handia baita egingo dudana. Dena den, Euskal Herri osoan ariketa elkarrekin egingo dugula jakiteak indarrak eman dizkit. Baietz nire inguruko pila batek txapa eraman!!\nAurrera doa Arabako Euskaraldia\nErredakzioa 2018 ira 14 Araba\nArabako herrietako batzordeek bat egin zuten atzo Gasteizko Oihaneder Euskararen Etxean, Euskaraldiari bultzada berri bat emateko asmoz.


Zegama-Aizkorri maratoia - Goierriko Hitza : Goierriko Hitza\nSalomondik eta Zegama-Aizkorriko antolakuntzatik uko egiten diogu 2020ko ediziorik gabe geratzeari, birtuala izan behar badu ere. Zegamako magia bizirik mantentzen lagunduko diguzu? Dakizuenez, maiatzaren 24rako...\nSalomon-ek Zegama-Aizkorri lasterketaren ibilbidea grabatu du Street View teknologiaren bidez. Zegama-Aizkorri, Espainiako lehen mendi lasterketa bilakatu da Google Street View plataformaren bidez gozatzeko eskuragarri dagoena....\nZegama-Aizkorriko XIX.en edizioa, maiatzaren 24ko asteburuan ospatzekoa zena, bertan behera geratzen da COVID-19 koronabirusaren pandemiak sorrarazi duen egungo egoera aztertu ondoren eta ikusirik hurrengo hilabeteetan...\nLasaitasuna eta ardura, hori da eskatzen duguna. ARDURA. Inongo zalantzarik gabe Eusko Jaularitza eta Espainiar Gobernutik iristen zaizkigun aholku eta eginbide guztiak beteko ditugu. “Alerta...\nBadugu beraz 2020ko Zegama-Aizkorriko korrikalarien kamisetarako diseinua Ane Fernandezen eskutik. Mila esker modu batera edo bestera parte hartu duzuen guztioi! Urte bukaeran eskatu genizuen gure...\nLehenengo Zegama Salomon WMN Camp jaio da\nMartxoaren 27tik 29ra Zegaman lehenen emakume korrikalarien asteburu pasa egingo da Salomonen eskutik. Gozatzeko, ikasteko, partekatzeko eta, batez ere, esperientzia paregabea bizitzeko gogotsu bazaude, izena...\nMartxan da kamiseta lehiaketarako bozketa!\n2020ko korrikalarien kamisetak diseinatzeko zuen laguntza eskatu genuen eta hori da hori erantzutea! Igandera arte egongo da 3 diseinu politenak bozkatzeko aukera, ondoren 20 bozkatuenen...\nZegama Aizkorri 2020ko edizioa maiatzaren 22tik 24ra egingo dugu eta hemen aurre izen ematea egin zutenen listak. Dortsalen zozketa hilaren 21an, egingo da arratsaldeko 18:00etan...\nKamiseta diseinu lehiaketa martxan!\n2020ko korrikalarien kamisetak diseinatzeko zuen laguntza behar dugu! Maiatzaren 22tik 24ra ospatuko dugun Zegama-Aizkorriko astebururako, horrenbeste urte eta gero kamisetarako ideiarik gabe geratu garenez zer...\nBadugu 2020rako data!\nHemeretzigarren Zegama-Aizkorri Mendi maratoia 2020ko Maiatzaren 24an ospatuko da. Azken urteetan bezala aurreko ostiralean, Maiatzaren 22an, Kilometro Bertikala izango dugu eta igandean bertan Junior Trail...\nZegama-Aizkorri Mendi Maratoiaren eta Junior Trailen sailkapen orokorrak. Oharra: Sailkapen hauek probisionalak dira, hau da, hurrengo orduetan aldaketak egon daitezke epaileek erabaki...\nHemen dugu XVIII. Zegama-Aizkorri Mendi Maratoiaren sailkapen orokorra. Oharra: Sailkapen hauek probisionalak dira, hau da, hurrengo orduetan aldaketak egon daitezke epaileek erabaki finala...\nHemen ditugu KB-ren sailkapen orokorra.\nAsteburuan Zegamara bazatoz begiratu gomendio hauek ondo. Bertan duzue baita ere eguneroko egitaraua eta ordutegia. Handiagoan ikusteko gainean egin klik eta eskubiko botoian egin klik.\nHona hemen 2019ko maiatzaren 31ko Zegama-Aizkorri Kilometro bertikaleko irteera ordutegia. Argitaratutako ordutegien zerrenda Zegamako plazako irteera neutralizatuarena da. Korrikalariek 25’ko denbora maximoa izango dute plazatik...\nKilometro Bertikala, maiatzak 31, 16:00\nFITXA TEKNIKOA Data: 2019ko Maiatzak 31, ostirala. Irteera: Ordua: Zegaman 16:00etan. Tramo kronometratua: Arriaundi 505m altuera. Helmuga: Iraule 1520m altuera. Luzeera: Tramo kronometratua: 3000m. Tramo neutralizatua: 2200m. (Beroketa saioa) Denera: 5200m. Desnibela: 1015m (Arriaundi –...\nZegama-Aizkorri ezagutu eta Salomon eta Suuntoko material berriena probatzeko aukera ezinhobe bat eskaintzen dizugu aurtengoan! Maiatzaren 3tik 5era zatoz Zegama Aizkorri Training Camp-era! Gainera Oihana...\nDortsalen zozketa otsailaren 22an egin genuen, eta hauek dira oraingoz Zegama Aizkorrirako dortsala izango dutenak.


70.000 tona erregai dituen petrolio-ontzi batek talka egin du Mantxako kanalean hondoratutako beste batekin | Consumer\n70.000 tona erregai dituen petrolio-ontzi batek talka egin du Mantxako kanalean hondoratutako beste batekin\nHondamendi ekologiko berri bat eragin ahal izan duen ontziak ez du ihesik izan\n“Vicky” petrolio-ontzi turkiarra 70.000 tona gasolioz eta keroseno oso sukoiz beteta zegoen, eta atzoko arratsaldeko azken orduan “Tricolor” ontzia jo zuen. Norvegiako ontzi hori erdi-ihinztatuta dago abenduaren 14tik aurrera Mantxako Kanalean, Ingalaterrako hegoaldeko kostaldean eta Dunkerkerque itsasertzetik 36 kilometrora (Frantziako iparraldea).\nDirudienez, Vickyk bere kasa moldatzea lortu zuen, Norvegiako ontziarekin talka egin ondoren. Agintari britainiarrek baieztatu dute ez dagoela erregaia ihes egin dezakeen petrolio-ontzirik, nahiz eta Frantziako kostazainek gasolina-usain handia sumatu duten inguru horretan.\n“Oraingoz ezin da jakin gasolioa berehalako arriskua den, nahiz eta airetik fuel-usaina sumatzen den”, adierazi zuen Frantziako kostazainen bozeramaile batek, hasiera batean, “Prestige”-ren antzeko hondamendi ekologiko baten beldur izan zirela.\nCalaisko pasabidea, “Tricolor” erdi-ihinztatua, munduan itsas zirkulazio handiena duen eremuetako bat da. Hala ere, talka gertatu zen eremuko uren sakonera ez da 30 metrotik gorakoa izaten.\nNorvegiako ontziak talka egin zuen abenduaren 14an, Zeebruggetik (Belgika) 2.862 auto berrirekin nabigatzen ari zela, Karibarekin, armadore frantses batek fletatutako zamaontzia. Gero, baborez hondoratu zen, eta, ordutik, itsasbeheran azaleratu zen.\nVicky ez da Tricolor ontziarekin talka egiten duen lehen ontzia. Hondoratu eta bi egunera, Antilla holandarretako “Nicola” zamaontziak erdi ihundutako ontziarekin ere hunkitu zuen, eta ez zen biktimarik izan.\nhiru koloreko talka vicky


ABENDUKO KULTUR APERITIFA\nLORE ITSUTASUNA: LORE EZEZAGUNAREN BILA\nHona hemen abenduko lore ezezaguna!\nAgian ezaguna egingo zaizue, baina zein da bere izena?\nZuen proposamenak dorreko sarreran aurkituko duzuen kaxan utzi.\nGogoeatu, asmatzaile guztien artean ongi zaindu beharreko opari bat zozketatuko dela.\nCOVID19-A DELA ETA, HEZKUNTZAK ETA OSASUN SAILAK EGINDAKO GOMENDIOAK\n2021-2022 FAMILIENTZAT IKASTURTE HASIERARAKO INFORMAZIOA\n21-22 LORE ITSUTASUNA ABENDUA\nLORE ITSUTASUNA: LORE EZEZAGUNAREN BILA Hona hemen abenduko lore ezezaguna! Agian ezaguna egingo zaizue, baina zein da bere izena? Zuen proposamenak...\nIrakurri gehiago Honi buruz 21-22 LORE ITSUTASUNA ABENDUA »\nBOLEIBOL TALDEA TXINGUDIN Ez dugu egunero berri onak emateko eta hartzeko beta izaten. Gaurkoan halaxe gatoz ordea. Iaz, pandemia betean, neska talde batek...\nIrakurri gehiago Honi buruz 21-22 BOLEIBOLA »\n2. lorea_txikoria belarra (1).jpg\nIrakurri gehiago Honi buruz 2. lorea_txikoria belarra (1).jpg »\n21-22 EBETE TALDEAREN HITZALDIA GURASOENTZAT\nEBETE TALDEAREN HITZALDIA GURASOENTZAT\nIrakurri gehiago Honi buruz 21-22 EBETE TALDEAREN HITZALDIA GURASOENTZAT »\n21-22 ABENDUKO APERITIFA\nIrakurri gehiago Honi buruz 21-22 ABENDUKO APERITIFA »\nCaptura de pantalla 2021-12-06 a las 10.29.39.png\nIrakurri gehiago Honi buruz Captura de pantalla 2021-12-06 a las 10.29.39.png »\nFICAB BIDASOAKO NAZIOARTEKO ZINEMALDI ARKEOLOGIKOA FICAB ZINEMALDIAK BERE 21. EDIZIOAREN DEIALDIA irekitzearekin batera, Txingudi BHIko latina ...\nIrakurri gehiago Honi buruz 21-22 FICAB »\nTXINGUDI SASOI BETEAN! 4. DBHn Gorputz heziketako irakasgaian gure egoera fisikoa nola dagoen eta nola hobetu dezakegun ikasten ari gara. Entrenamenduaren printzipioak...\nIrakurri gehiago Honi buruz 21-22 DENONTZAT »\n21-22 ZAPOREAK-ZAPATA BILKETA\nZAPOREAK ELKARTEAK NEGUKO OINETAKOEN BILKETA ANTOLATU DU HEGO EUSKAL HERRIKO LURRALDE GUZTIETAN Azaroaren 15etik 19ra, institutuan NEGUKO OINETAKOAK BILTZEKO...\nIrakurri gehiago Honi buruz 21-22 ZAPOREAK-ZAPATA BILKETA »\n21-22 IRUNGO UDAL LIBURUTEGIA\nIRUNGO UDAL LIBURUTEGIA Urrian eta irailean zehar, Txingudi BHIko 1. eta 2. mailako ikasleak, Irungo Udal Liburutegian izan dira. Bertan, tokiak eskaintzen dituen...\nIrakurri gehiago Honi buruz 21-22 IRUNGO UDAL LIBURUTEGIA »\nIrakurri gehiago Honi buruz 21-22 BEINTZA-LABAIEN »\n21-22 BASO BIZIAK PLATAFORMA\nBASO BIZIAK PLATAFORMA TXINGUDI BHI-N Azaroaren 27an, Baso Biziak Plataforma Txingudi BHI ikastetxean izango da. Goizean hitzaldia eta arratsaldeak...\nIrakurri gehiago Honi buruz 21-22 BASO BIZIAK PLATAFORMA »\n21-22 4. MAILAKO IKASLEAK HENDAIAN SURFA EGITEN\n4. MAILAKO IKASLEAK HENDAIAN SURFA EGITEN\nIrakurri gehiago Honi buruz 21-22 4. MAILAKO IKASLEAK HENDAIAN SURFA EGITEN »\ntXINGUDI BHI-KO BULETINA.png\nIrakurri gehiago Honi buruz tXINGUDI BHI-KO BULETINA.png »\nIrakurri gehiago Honi buruz 20211023_112456.jpg »\nIrakurri gehiago Honi buruz IMG-3910.jpg »\nIrakurri gehiago Honi buruz DENONTZAT! »\nIrakurri gehiago Honi buruz IMG_20211119_105831.jpg »\nIrakurri gehiago Honi buruz Kartela-Zaporeak-21-22-2-724x1024.jpg »\n21-22 AGENDA 20-30\nLORE ITSUTASUNA: LORE EZEZAGUNAREN BILA Landare itsutasuna dela eta, gero eta gutxiago ezagutzen ditugu gure inguruneko landareak. Gure...\nIrakurri gehiago Honi buruz 21-22 AGENDA 20-30 »\nBOLEIBOL TALDEA TXINGUDIN\nEz dugu egunero berri onak emateko eta hartzeko beta izaten. Gaurkoan halaxe gatoz ordea. Iaz, pandemia betean, neska talde batek TXINGUDIN BOLEIBOL TALDE bat sortzeko iniziatiba izan zuen. Institutoak, eskaera jaso, bideratu eta forma eman ondoren, emaitza asteazken, ostiral eta larunbatetan ikus daiteke! Astean bi bider entrenatu eta larunbatetan Nesken kategoria berezian leihatzen duen talde motibatu bat.\nErraza da ohikoak ohikoa egiten jartzea. Ohiko talde-kirolek bidea egina dute. Federazioek eta elkarteek eskaintza zabala dute horietarako, eta baliabiderik ez zaie falta. Nekezagoa izan da ordea, ezohiko kirol bat, kasu honetan boleibola, eta ohiko elkarteetatik at zegoen neska-mutil talde bat entrenatzaile, material eta beharrezko instalazioez hornitzea. Baina egin dugu! Boleiboleko Federazioaren laguntza eskertzekoa izan da, Irungo Udaleko Kirol Teknikariarena ere bai. Eta nola ez, ezinbestekoa izan zaigu Guraso Elkartearen inplikazioa. Lerro hauetatik denak eskertu nahiko genituzke.\nKirol emaitzak kirol emaitza, guk kirola euskaraz eta gure baloreei lotuta egiteko aukera sortu izana ospatuko dugu. Gure talde honek biziko dituen emozio eta esperientziei erreparatuko diegu. Eskola kirolak LH-tik DBH-ra duen beheranzko tendentzia iraultzeko erronkari eutsiz, iniziatiba eta gogoa dagoen lekuan elkar topatuko dugula aldarrikatuko dugu eta nola ez, taldea jokatzen ikustera edo eta bertan parte hartzera animatzen zaituztegu. Etor bedi kirola gozamenetik sustatuko den aro berri bat, eta etor bitez erronka berriak!\nTXINGUDI SASOI BETEAN!\n4. DBHn Gorputz heziketako irakasgaian gure egoera fisikoa nola dagoen eta nola hobetu dezakegun ikasten ari gara. Entrenamenduaren printzipioak kontuan hartuz, elkarri entrenamenduak diseinatu eta planifikazio bat egin diogu. Sasoi fisikoa hobetzen hastean etxea motz geratzen den modu berean, ikastetxearekin beste hainbeste gertatu zaigu. Arazorik ez! Herria da ikastetxea Txinguditarrontzat eta guk DENONTZAT gimnasiora jo dugu. OCR (Obstacle Course Racing) eta entrenamendu funtzionalean espezializatutako lantaldea eta ingurunea topatu dugu bertan.Hainbat erronka fisiko jarri dizkigute oztopo moduan eta gure onen-onena ematera behartu. Sasoi betean gara laster martxa honetan!\nBIDASOAKO NAZIOARTEKO ZINEMALDI ARKEOLOGIKOA\nFICAB ZINEMALDIAK BERE 21. EDIZIOAREN DEIALDIA irekitzearekin batera, Txingudi BHIko latina ikasleak AMAIA KZra gerturatu ziren "Lebrijako Cerro del Castillo" eta "Pestilentia" (Zuzendaria: Alicia Satué) pelikulak ikustera. Latinez eta grekera klasikoaz egina dago Pestilentia filma eta Elgoibarko Institutuko Batxilergoko 1. mailako Latina irakasgaiko ikasleek eta haien irakasleak egin zuten 2020-2021 ikasturtean.\nZAPOREAK ELKARTEAK NEGUKO OINETAKOEN BILKETA ANTOLATU DU HEGO EUSKAL HERRIKO LURRALDE GUZTIETAN\nAzaroaren 15etik 19ra, institutuan NEGUKO OINETAKOAK BILTZEKO KANPAINA bat jarriko dugu martxan, ZAPOREAK elkarteari eta, aldi berean, Lesbosen (Grezia) dauden errefuxiatuei gure babesa adierazteko. Neguko mota guztietako oinetakoak ekartzera gonbidatzen zaituztegu: botak, zapatilak eta neguko eta takoirik gabeko zapatak.\nGarrantzitsua: oinetakoak egoera onean eta erosoak izan behar dute. Esteka honetan uzten dizuegu kanpaina honi buruzko informazioa:\nEa denon artean negua goxatzen diegun.\nIrunen, 2021eko azaroaren 16an\nUrrian eta irailean zehar, Txingudi BHIko 1. eta 2. mailako ikasleak, Irungo Udal Liburutegian izan dira. Bertan, tokiak eskaintzen dituen baliabideak zeintzuk diren ezagutu eta mailegutza eskaintzak zeintzuk diren eta nola erabil daitezkeen ikasi dute.\nMila esker astez aste gure ikasleei arreta eskaintzeagatik!\nBASO BIZIAK PLATAFORMA\nAzaroaren 27an, Baso Biziak Plataforma Txingudi BHI ikastetxean izango da. Goizean hitzaldia eta arratsaldeak tailerrak egingo dituzte.\nUdazkeneko giroa mendiarekin lotzen duenik badago,\nbaina Txinguditarrok itsasoari begira jarri gara!\nOlatu gainean hasi dugu ikasturtea!!